Sakamoto, pour vous servir !\tDEATH NOTE\tONE PUNCH MAN\tPoco's Udon World\tKORO SENSEI QUEST\tShirayuki aux cheveux rouges\tMy Hero Academia\tBlack Lagoon\tBlack Butler 2\tTERRAFORMARS Revenge\tDagashi Kashi\tRinne 2\tAssassination Classroom\tFairy Tail ZERØ\tFood Wars\tBleach\tHanda-kun\tBeelzebub\tLe Rakugo ou la vie 2\tLe Rakugo ou la vie\tJe m'abonne !\nStreet Fighter 2\tLa disparition de Haruhi Suzumiya\tVoyage vers Agartha\tNaruto Shippuden Les Liens\tKuroko’s Basket Highlights 3\tJojo’s Bizarre Adventure Film 1 : Phantom Blood\tJojo’s Bizarre Adventure Film 3 : Battle Tendency partie 2\tNaruto Shippuden The lost tower\tKuroko’s Basket Highlights 1\tHokuto no Ken, Film 3\tNaruto Shippuden Road to ninja\tLa traversée du temps\tPlanzet\tFate/stay night, Le film\tMardock Scramble, Film 2\tK Missing Kings\tBleach, Film 3\tBlue Exorcist, le film\tNaruto La Légende de la Pierre de Guelel\tJojo’s Bizarre Adventure Film 2 : Battle Tendency partie 1\tLe site référence de l'anime en streaming


Sergio Nanni: Arguelles Family History Website\nName Sergio Nanni\nPerson ID I1250 Arguelles\nFamily Lucia Argüelles Betancourt, d. 2001\n1. Sergio Nanni Arguelles\n2. Leonardo Nanni Arguelles


Peter Stern Filderman, M.D. | Johns Hopkins Medicine\nPeter Stern Filderman, M.D.\nIncontinence, Kidney Stones, Prostate Cancer, Urinary Incontinence, Urinary Tract Infections, Urologic Surgery, Urology\nAppointment Phone: 410-644-0929\nMD, University of Connecticut School of Medicine (1987)\nUniversity of Maryland Medical Center / Urology (1983)\nAmerican Board of Urology / Urology (1995)


‘Konferans lapres an direk lo SBC i dan lentere lademokrasi e dan lentere drwa lekspresyon’ -Seychelles Nation\n‘Konferans lapres an direk lo SBC i dan lentere lademokrasi e dan lentere drwa lekspresyon’ |26 February 2021\nSBC in dir ki bann konferans lapres an direk lo son platform i ganny fer dan lentere lademokrasi e dan lentere drwa lekspresyon.\nSa deklarasyon i vin apre ki gouvernman in denons plizyer alegasyon fer par parti United Seychelles dan son dernyen konferans lapres ki ti pas an direk lo televizyon SBC Merkredi.\nMenm parti Linyon Demokratik Seselwa (LDS) in reakte an dizan ki sa bann kouvertir konferans lapres par US an direk lo SBC “i en legzanp kot resours leta pe ganny eksplwate pour bann lentere politik partizan”.\nLDS in menm al li lwen pour demann SBC pour revwar son polisi konsernan bann tel akse avek medya pour fer sir ki i pa ganny servi par nenport ki parti politik pour senm propagann ek bann fo alegasyon avek bi sabotaz bann progranm ek desizyon gouvernman.\nSwivan sa bann reaksyon, SBC in pibliy en kominike dan ki in eklersi son polisi lo sa size.\nKominike SBC i lir koumsa:\n“Sa ki SBC in fer, par fasilit konferans lapres an direk lo nou platform, in fer li dan lentere lademokrasi e dan lentere drwa lekspresyon.\nSa i dekoul dan nou manda konstitisyonnel, pli presizeman lartik 168 nou konstitisyon, ki obliz nou donn en platform pour bann pwennvi diferan.\n« SBC pou ofer sa menm fasilite konferans lapres an direk nenport lezot parti politik ki anvi servi.\nSepandan, drwa lekspresyon, parey tou drwa, i vin avek son responsabilite. Sa responsabilite dan sa lenstans an direk i tonm larzman lo sa bann dimoun ki pe fer zot deklarasyon. Sa ki pe koze i annan en reponsabilite legal e moral pour li pa koz domaz ou lofans ki pa zistifyab. Si sa ki pe ganny dir i difamatwar ou en kalonmni, sa group oubyen endividi ki’n ganny afekte par sa i annan rekour avek sistenm zidisyer, e osi annan en drwa de repons lo menm platform SBC.\nSi bann deklarasyon i fo, i pa korek, lezot lenstans e parti-prenan dan pei i annan tou drwa pour ‘challenge’ sa!\n« SBC li, i osi annan en devwar pour met okler kot i annan fo deklarasyon ek konfizyon. ‘Fact-checking’, savedir verifye si sa ki’n ganny dir i vre ou fo, i en laspe nou gidans editoryal ki nou pe ranforsi pti a pti. Nou annan en responsabilite pour dir laverite e raport lo sa ki vre, e nou pou pourswiv rod laverite lo la par piblik dan en fason endepandan, e san presyon ou faver pour personn.\n“E dan tousala i annan piblik Seselwa avek zot lopinyon. E Lopinyon piblik a osi pas en zizman lo sa ki pe ganny dir e ganny prezante devan zot. Si nou priv zot sa sans pour fer sa ler nou kapab, nou pa pe ed nou demokrasi.\n« Si, an fasilitan sa kalite servis dan lentere nou demokrasi, nou vwar ki sa pe ganny abize, e responsabilite ki vin avek ‘freedom of speech’ pa pe ganny pran par en parti/lantite ki ganny donnen sa platform, SBC pou fer son devwar pour retir ou restrikte sa kalite akse lo nou platform.\n« Dan lenstans ki en parti politik (oubyen nenport antite) i donn SBC en progranm ki’n rikorde pour nou redifize (dan PPB par egzanp), SBC ti pou bezwen revwar sa progranm dan konteks kontrol editoryal. Nou pou bezwen rekonnet ki sa pa kapab ganny fer dan lenstans en difizyon an direk.\n« Sa ki nou kapab fer, sepandan, e pou fer si i neseser, se aplik sa bann menm prensip editoryal dan en fason retrospektiv. E sa i enkli pa aprouv okenn difizyon an direk, si bann prensip editoryal e etik pe ganny abize.\n« Konferans lapres an direk i en progranmasyon ase nouvo Sesel ki’n konmanse sa dernyen lannen. I en servis normal dan lemonn medya. I neseser, alor, ki bann group ki ganny sa fasilite i konpran kimannyer pour servi li byen e ki SBC osi i kontinyen devlop ban lareg pli kler lo sa servis anmenmtan ki nou demokrasi e drwa lekspresyon i kontinyen devlope.\n« I bezwen annan en balans akseptab ant drwa lekspresyon e protez bann lideal demokratik, vizavi bann responsabilite ki sa i vin avek.\nNou lans en lapel avek tou parti-prenan pour fer ki ‘political discourse’ i ganny eleve lo en standar etik e moral ki tre o, e ki pou fer nou pep an antye fyer pour sa demokrasi ki nou ladan.\n« Nou oule reasir piblik Seselwa ki SBC pou kontinyen pran o serye, e san faver ou lafreyer, son responsabilite konman en antite enportan dan katriyenm pilye nou demokrasi. »


Akoz i ankor enportan pour modes? | Letid\nLIR AN Acholi Aukan Baoule Batak (Karo) Batak (Simalungun) Batak (Toba) Biak Bislama Cakchiquel (Western) Cambodian Chin (Hakha) Chokwe Chol Chopi Chuabo Drehu English French Garifuna Greenlandic Hmong (White) Iban Italian Javanese Karen (S'gaw) Kazakh Kikongo Kimbundu Kisi Kreol Seselwa Krio Laotian Lhukonzo Lomwe Macua Maltese Mam Mapudungun Mauritian Creole Mazatec (Huautla) Mixe Mizo Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ngabere Ngangela Nias Niuean Nyaneka Nyungwe Pidgin (Cameroon) Portuguese Quechua (Ancash) Quechua (Ayacucho) Quechua (Cuzco) Quichua (Chimborazo) Quichua (Imbabura) Romany (Macedonia) Romany (Macedonia) Cyrillic Romany (Southern Greece) Runyankore Saramaccan Sena Spanish Sunda Tahitian Tlapanec Tojolabal Totonac Tshwa Tzeltal Uighur (Cyrillic) Umbundu Urdu Wallisian Wayuunaiki\n“Lasazes i avek bann ki modes.”—PROVERB 11:2, NWT.\nKANTIK: 38, 69\nAkoz i enportan pour modes?\nKi mannyer modesti i relye avek limilite?\nKi mannyer nou kapab satisfe avek sa ki nou gannyen dan servis Zeova?\n1, 2. Akoz Bondye ti rezet Sail? (Vwar portre o konmansman sa lartik.)\nLER Zeova ti swazir Sail pour vin lerwa, Sail ti en dimoun modes. (1 Samyel 9:1, 2, 21; 10:20-24) Me apre ki Sail ti’n vin lerwa, i ti vin arogan e desot son lotorite. En fwa, plizyer milye Filisten ti vin lager kont bann Izraelit. Profet Samyel ti’n fini dir Sail ki i ti pou vin ofer en sakrifis pour Zeova. Me avan ki Samyel ti arive, bann Izraelit ti konmans per e plizyer zot ti abandonn Sail. Sail ti vin enpasyan e olye esper Samyel, i ti ofer sakrifis li menm. Sail ti napa drwa oubyen lotorite pour fer sa e sa ti fer Zeova ankoler.—1 Samyel 13:5-9.\n2 Ler Samyel ti arive, i ti reprimann Sail akoz i ti’n dezobei Zeova. Me Sail pa ti aksepte ki i ti’n fer okenn keksoz mal. I ti esey rod toudsort leskiz e menm blanm lezot pour son fot. (1 Samyel 13:10-14) Depi sa zour, akoz i ti en dimoun arogan, Sail ti fer lezot keksoz ki i pa ti ganny drwa fer. Alor, Zeova ti rezet li konman lerwa. (1 Samyel 15:22, 23) Sail ti byen konmans son lavi, me i ti mal fini.—1 Samyel 31:1-6.\n3. (a) Ki plizyer dimoun i panse lo vin en dimoun modes? (b) Ki bann kestyon nou pou reponn?\n3 Bokou dimoun ozordi i santi ki zot pa kapab modes e an menm tan reisi dan lavi ouswa annan en bon karyer. Zot vant zot lekor pour paret pli bon ki lezot. Par egzanp, en akter e politisyen byen renonmen ti dir: “Modes pa en mo ki aplik dan okenn fason avek mwan e mon swete ki i pa pou zanmen leka.” Me toudmenm, akoz i enportan pour en Kretyen vin modes? Ki savedir modes e kwa ki i pa vedir? Dan sa lartik, nou pou reponn sa bann kestyon. Dan sa lot lartik, nou pou vwar ki mannyer nou kapab reste modes menm ler i paret difisil pour fer li.\n4. Kisisa en aksyon arogan?\n4 Labib i montre ki en dimoun ki pa modes, i fer bann keksoz ki i napa drwa fer. (Lir Proverb 11:2, NWT.) * David ti sipliy Zeova: “Protez ou serviter kont bann [aksyon] arogan.” (Psonm 19:13) Kisisa en aksyon arogan? I ler nou fer en keksoz ki nou napa drwa ouswa lotorite pour fer, petet akoz nou enpasyan ouswa tro fyer. Akoz nou lenperfeksyon, i tre probab ki nou tou nou’n deza fer en keksoz ki nou ti napa drwa oubyen lotorite pour fer. Me parey nou aprann avek legzanp Lerwa Sail, si sa i vin en labitid, Zeova pa pou kontan. Psonm 119:21 i dir ki Zeova pou “reprimann bann arogan.” Akoz i fer sa?\nNou demontre ki nou annan respe pour Zeova ler nou modes\n5. Akoz i en fot grav ler nou fer en keksoz ki nou napa lotorite pour fer?\n5 Premyerman, si nou fer en keksoz ler nou napa lotorite pour fer li, nou pe demontre en mank respe pour Zeova, nou Bondye ek Sef. Dezyenmman, ler nou fer sa ki nou napa lotorite pour fer, i tre probab ki nou pou ganny plis dezakor ek dispit avek lezot dimoun. (Proverb 13:10) Trwazyenmman, nou pou parey en lenbesil ler lezot i remarke ki nou’n fer en keksoz ki nou ti napa lotorite pour fer. (Lik 14:8, 9) Alor i evidan ki Zeova i oule ki nou vin modes.\nKI SAVEDIR VIN EN DIMOUN MODES?\n6, 7. Dan ki fason modesti i relye avek limilite?\n6 Modesti i relye avek limilite. En Kretyen ki annan limilite pa arogan, me i konsider lezot pli siperyer ki li. (Filipyen 2:3) Normalman, en dimoun ki annan limilite i osi en dimoun modes. I rekonnet ki i annan son limit e avek limilite i admet ler i annan tor. I pare pour ekout nide lezot dimoun e aprann avek zot. Zeova i vreman apresye en dimoun ki annan limilite.\n7 Labib i montre ki en dimoun modes i konnen ki kalite dimoun i ete e ki i rekonnet ki i annan serten keksoz ki i pa kapab fer oubyen i napa drwa fer. Sa i ed li pour respekte lezot e tret zot zantiman.\n8. Ki kalite fason panse nou devret evite si nou anvi reste modes?\n8 Par kont, nou kapab konmans annan bann rezonnman arogan san ki nou realize. Ki mannyer sa i kapab arive? Nou kapab konmans santi ki nou pli enportan ki lezot akoz nou annan serten responsabilite dan kongregasyon ouswa akoz nou pros avek bann ki annan responsabilite. (Romen 12:16) En lot fason ki sa i kapab arive, se ki nou konmans atir tro bokou latansyon lo nou menm. (1 Timote 2:9, 10) Oubyen nou menm kapab konmans dir lezot sa ki zot devret ouswa pa devret fer.—1 Korentyen 4:6.\n9. Akoz serten ti vin arogan? Donn en legzanp sorti dan Labib.\n9 Nou kapab konmans konport nou dan en fason ki arogan si nou pa kontrol nou bann move dezir. Plizyer in vin arogan akoz zot ti anvi vin pli enportan, zot ti zalou lezot oubyen zot pa’n kontrol zot lakoler. Sa ti arive avek serten dimoun dan Labib tel parey Absalonm, Ouziya ek Neboukadnezar. Zeova ti fer zot konpran ki zot devret annan limilite.—2 Samyel 15:1-6; 18:9-17; 2 Kronik 26:16-21; Danyel 5:18-21.\n10. Akoz nou devret evite ziz motivasyon lezot dimoun? Donn en legzanp dan Labib.\n10 I kapab annan lezot rezon akoz parfwa dimoun pa modes. Mazin lo legzanp Abimelek ek Pyer. (Zenez 20:2-7; Matye 26:31-35) Eski sa de zonm ti arogan? Oubyen eski zot pa ti tro konnen konman pour azir ouswa zot ti azir san reflesir? Vi ki nou pa konn sa ki dan leker lezot, nou pa devret ziz motivasyon lezot dimoun.—Lir Zak 4:12.\nOU ROL DAN LORGANIZASYON BONDYE\n11. Kwa ki nou bezwen konpran?\n11 En dimoun ki modes i konpran son rol dan lorganizasyon Bondye. Zeova i en Bondye ki kontan sa ki annord. I’n donn sak manm kongregasyon en rol. Nou tou nou itil. Zeova in donn sakenn parmi nou diferan don, talan ouswa abilite e i permet nou swazir ki mannyer nou pou servi zot. Si nou modes, nou pou servi nou abilite dan en fason ki Zeova i anvi nou fer li. (Romen 12:4-8) Nou realize ki Zeova i ekspekte ki nou servi nou bann abilite pour onor li e pour ed lezot.—Lir 1 Pyer 4:10.\nKi nou kapab aprann avek legzanp Zezi si nou ganny en lot responsabilite? (Vwar paragraf 12-14)\n12, 13. Ki nou devret rapel si nou eksperyans bann sanzman dan nou servis pour Zeova?\n12 Sa ki nou fer dan servis Zeova i kapab sanze anmezir letan i pase. Par egzanp, mazin sa kantite sanzman ki Zezi ti eksperyanse. Premyerman, i ti tousel avek son Papa. (Proverb 8:22) Apre, i ti ed Zeova pour fer bann lanz, liniver ek bann imen. (Kolosyen 1:16) Pli tar, i ti ganny anvoye lo later. I ti ne konman en imen e apre grandi pour vin en adilt. (Filipyen 2:7) Apre son lanmor, Zezi ti retourn dan lesyel e an 1914 i ti vin Lerwa dan Rwayonm Bondye. (Ebre 2:9) Dan lavenir, apre ki i pou’n dirize pour mil an konman Lerwa, Zezi pou redonn Zeova sa Rwayonm pour ki “Bondye i vin tou pour tou dimoun.”—1 Korentyen 15:28.\n13 Nou osi nou kapab eksperyans bokou sanzman dan nou lavi. Parfwa, nou responsabilite i kapab sanze akoz nou prop desizyon. Par egzanp, petet nou ti selibater e nou’n deside pour marye ouswa aprezan nou annan zanfan. Pli tar, nou kapab deside pour fer bann sanzman pour ki nou kapab servi Zeova a plen tan. I osi kapab arive ki nou bann responsabilite i sanze akoz nou sirkonstans. Petet nou pou kapab fer plis ouswa nou oblize fer mwens. Me ki swa nou zenn ouswa aze, an bonn sante ouswa non, Zeova i konnen ki mannyer sakenn parmi nou i kapab pli byen servi li. I pa ekspekte nou fer plis ki nou kapab. I vreman kontan nenport kwa ki nou fer pour li.—Ebre 6:10.\n14. Ler nou annan en latitid modes, ki mannyer sa i ed nou pour annan satisfaksyon ek lazwa dan nenport sityasyon?\n14 Zezi ti kontan pour fer nenport ki travay ki Zeova ti donn li e nou osi nou kapab kontan bann travay ki nou gannyen. (Proverb 8:30, 31) En dimoun modes i satisfe avek son travay ek responsabilite dan kongregasyon. I pa konsantre lo sa ki lezot dimoun i fer. O kontrer, i satisfe avek son prop rol dan lorganizasyon Bondye. I konsider son rol konmsi i sorti kot Zeova. En dimoun modes i osi respekte lezot e i kontan pour ed zot. I realize ki Zeova ki’n donn zot sa rol.—Romen 12:10.\nANNAN EN BON PWENNVI LO MODESTI\n15. Ki nou aprann avek legzanp Gideonn?\n15 Gideonn i en bon legzanp en dimoun modes. Ler Zeova ti donn li sa misyon pour sov pep Izrael avek bann Madyanit, Gideonn ti dir: “Mon klan i pli feb dan tribi Manase, e mwan, mon pli zenn dan lafanmir.” (Ziz 6:15) Me Gideonn ti annan konfyans dan Zeova e i ti aksepte sa misyon. Apre sa, Gideonn ti fer sir ki i byen konpran sa ki Zeova ti anvi i fer e i ti priye pour ganny son gidans. (Ziz 6:36-40) Gideonn ti en zonm for e kouraze, me i ti osi saz e pridan. (Ziz 6:11, 27) Pli tar, ler bann dimoun ti anvi ki i diriz zot, i ti refize. Apre ki i ti’n fini fer sa ki Zeova ti’n demann li pour fer, i ti retourn se li.—Ziz 8:22, 23, 29.\n16, 17. Ki mannyer en dimoun modes i kapab fer progre?\n16 Si en dimoun i aksepte en nouvo responsabilite ouswa i anvi fer plis dan kongregasyon, sa pa vedir ki i pa modes. Labib i dir ki i byen pour en serviter Zeova anvi fer plis pour servi son bann frer ek ser e pour progrese. (1 Timote 4:13-15) Me, eski nou bezwen annan en nouvo responsabilite pour fer progre? Non. Nou tou nou kapab kontinyen amelyor nou personnalite Kretyen ek nou bann abilite ki Zeova in donn nou pour ki nou kapab pli byen servi li e ed lezot.\n17 En dimoun modes pou rode kwa ki i pou bezwen fer, avan ki i aksepte en nouvo responsabilite. I priy lo la e i reflesir byen lo si i pou kapab fer sa travay. Eski i pou annan ase letan ek lenerzi pour fer lezot keksoz? Si non, eski lezot i kapab fer serten sa bann travay ki i pe fer? Apre ki i’n reflesir byen lo la, en dimoun modes i kapab deside ki i pa pou kapab desarz byen sa nouvo responsabilite. Si nou modes, petet nou pou bezwen dir non.\n18. (a) Ki en dimoun modes pou fer ler i ganny en nouvo responsabilite? (b) Ki mannyer Romen 12:3 i ed nou pour vin en dimoun modes?\n18 Zeova i anvi ki nou “mars dan en fason modes” avek li. (Mika 6:8, NWT) Alor, ler nou ganny en nouvo responsabilite, nou rod son gidans e demann li pour ed nou zis parey Gideonn ti fer. Nou bezwen byen reflesir lo sa ki Zeova i dir nou dan Labib e atraver son lorganizasyon. Annou rapel ki nenport keksoz ki nou fer dan servis Zeova i pa akoz en abilite ki nou annan, me i akoz Zeova i annan limilite e i pare pour ed nou. (Psonm 18:35, NWT) En dimoun ki modes pa pou “annan en tro gran lopinyon lo [son] prop lekor.”—Lir Romen 12:3.\n19. Akoz nou devret modes?\n19 En dimoun modes i konnen ki zis Zeova tousel ki merit tou laglwar, akoz i nou Kreater e sa Enn ki Tre O dan liniver. (Revelasyon 4:11) Si nou modes, nou pou ere avek nenport kwa ki nou kapab fer dan servis Zeova. Nou pou respekte santiman ek lopinyon nou bann frer ek ser e sa pou anmenn linite parmi nou. En dimoun modes i reflesir atantivman avan ki i fer en keksoz e dan sa fason i evite fer bann fot grav. Zeova i vreman kontan bann dimoun ki modes. I pour sa rezon ki i vreman enportan ki pep Bondye i modes. Dan sa lot lartik, nou pou vwar ki mannyer nou kapab reste modes menm ler i paret difisil pour fer li.\n^ par. 4 Proverb 11:2 (NWT): “Ler en dimoun i fer en keksoz ki i napa drwa, i pou onte. Me lasazes i avek bann ki modes.”


Setisa en San Salvador, El Salvador | Páginas Amarillas\nSetisa en San Salvador, El Salvador | 2 resultados\n1. Setisa De C.V San Salvador - San Salvador\nCol Escalón 79 Av Nte Y 7 Cl Pte No 4051 San Salvador - San Salvador\n(503) 2264 4713\n2. Setisa San Salvador - San Salvador\nCol Escalón 7 Cl Pte y 79 Av Nte No 4051 San Salvador - San Salvador


Lasanble pou debat lalwa lo krim\nLasanble pou debat an premye Misuse of Drug (Amendment) Bill, 2012 ki apard entrodwir bann nouvo definisyon tel ki “canabis”, “authorised person”, “chief officer of NDEA”, “cultivation by enhanced indoor means”, “NDEA agent” e “undercover officer”, i pe propoz set nouvo seksyon.\nParmi bann nouvo seksyon:\n• Seksyon 24B i donn pouvwar en Ziz pour fer sorti en warant ki otoriz en zofisye lapolis ou en lazan NDEA pour sirvey laliny telefonn e pou annan akse avek sistenm konpiter ki ganny servi par bann dimoun ki zot sispekte pe partisip dan aktivite ki ganny konsidere en lofans anba sa lalwa. Sa i osi enkli akse avek bann kont banker e rikord finansyel ek komersyal ki sispekte pe ganny servi pour loperasyon bann tel aktivite.\n• Seksyon 24C i donn pouvwar Komisyoner Lapolis ou Zofisye Ansarz NDEA pour otoriz en loperasyon organize kot en parsel ki kontenir drog kontrole i ganny delivre avek bi pour idantifye bann dimoun ki enkli dan bann tel lofans.\n• E seksyon 24D i donn lakour pouvwar pour donn lord pour detri, anba kondisyon strikt, plant ek sibstans ki kontenir en drog kontrole menm avan bann prosedir legal i konplete pour sa lofans.\nDezyenm proze-de-lwa pe propoz lamannman plizyer seksyon dan Kod Penal ki relye avek bann lofans kont propriyete ki enkli kas lakaz e vole an servan vyolans, labi seksyel kont bann miner par bann adilt, e lofans piratri.\nMinis pour Lasante, Madanm Mitcy Larue pou prezan pour sesyon kestyon kot i pou adres sis kestyon ki konsern son minister.\nLasanble pou osi konsider en mosyon ki pe demann gouvernman pour konsider etablir en sistenm pwen ki ava gid laysenns dray lo semen e menm ganny servi koman en penalti kont drayver ki neglizan lo semen. Sa mosyon pou ganny table par Onorab Sylvianne Valmont, manm proporsyonnel Parti Lepep.


VIMAR PLANA BOUTON 10A\nBouton Vimar Plana Blanc de pliage. Le bouton est généralement utilisé pour sonner à la porte de votre maison, ou pour les systèmes à relais, une fois que le bouton est pressé par un ressort de retour à la position initiale.\n8163 Pièces en stock\nbouton 1P 10A blanc\nottima qualità resistente, ben fatta


Lazy Bones: Why am I so lazy!?!................I dunno.\nPosted by Emelia Z. at 1:15 AM


Mesaz ‘One Seychelles’ alokazyon Lazournen Laliberte Lapres - Seychelles Nation\nMesaz ‘One Seychelles’ alokazyon Lazournen Laliberte Lapres | 04 May 2020\nMsye St Ange\n‘One Seychelles’ i eksprim son solidarite e soutyen pour tou travayer medya\n‘One Seychelles’ in eksprim son solidarite e soutyen pour tou travayer medya e i demann gouvernman pour kree sa latmosfer ki ava permet zournalis Sesel epanouir e sa sirtou ansa ki konsern zournalis endepandan.\nSa i vin dan en mesaz sorti kot lider ‘One Seychelles’, Alain St Ange, alokazyon Lazournen Mondyal pour Laliberte Lapres ki ganny selebre le 4 Me.\nMesaz Msye St Ange i lir koumsa:\n“Alokazyon Lazournen Mondyal pour Laliberte Lapres, lo non parti ‘One Seychelles’ e mon non personnel, mon salye tou bann profesyonnel medya isi Sesel.\n“‘One Seychelles’ i rekonnet ki medya Sesel pa fonksyonn dan en lanvironnman fasil e nou salye zot devouman pour kontinyen malgre bann defi.\n“Sa lannen tenm sa lazournen i ‘Medya pour Lademokrasi, Zournalizm ek Eleksyon dan en letan kot i annan Fo Lenformasyon’. Sa tenm i fors nou reflesir lo rol ki nou permet nou bann profesyonnel medya zwe dan nou pei. Eski nou pe respekte drwa sa bann zournalis pour fer resers, rode e kestyonnen pour kapab ganny sa lenformasyon ki vre e kredib e ki zot kapab pas avek piblik dan en fason ki zis, ki pran kont bann diferan pwennvi e kot zot respekte nesesite donn en dimoun drwa defann son lekor kont en alegasyon avan zis pibliye?\n“Eski nou bann lalwa ki anplas i pa servi konman en fason pour entimid e fer per bann zournalis ki fer ki zot met restriksyon lo zot lekor kan zot pe fer zot travay e sa i fer ki zot pa arive delivre lo zot misyon pour edike e enformen?\n“I egalman neseser ki nou bann profesyonnel medya i reflesir lo lafason ki zot fer zot travay e demann zot lekor kwa ki pli enportan – rod popilarite oubyen pas lenformasyon ki konsyantiz piblik ki anmenn konnesans lo bann size pour ki nou kapab annan en deba fran, onnet e dan en latmosfer respe mityel lo bann size ki afekte nou tou.\n“’One Seychelles’ i eksprim son solidarite e soutyen pour tou travayer medya e i demann gouvernman pour kree sa latmosfer ki ava permet zournalis Sesel epanouir e sa sirtou ansa ki konsern zournalis endepandan.”\nSours: ‘One Seychelles’


par Kogito.fr pour le GIP Alfa Centre. Le 07/03/12 09:15. Localisation : 45.\nLe témoignage d’une entreprise orléanaise\nLe dispositif 1001 Lettres\nL’expérience de l’ESA Document’Hom de Châteauroux


Kontrol ou ‘stress’\nMe i souvan arive ki bann sanzman ki pe anmenn en keksoz pozitiv dan ou lavi, tel koman en maryaz, ouswa en nouvo lakaz i kapab osi lakoz ‘stress’.\nLefe ‘stress’ i kapab diferan pour diferan dimoun. Bann sentonm i enkli par egzanp, mank konsantrasyon, santi ou tre fatige e ganny problenm pour dormi. I annan dimoun ki kapab ganny bann sentonm fizik koman leker ki bat tre vit, difikilte pour respire, transpir bokou, e bann misk ek lestoman fermal.\nMe bon nouvel se ki ou kapab kontrol ou ‘stress’. Bann senp pti teknik ki ou kapab pratike nenport ler e nenport landrwa i kapab ed ou pour kontrol ou ‘stress’. I enportan pour ou konnen ler ou anba ‘stress’ e kwa ki pe fer ou strese. Adres lakoz ou ‘stress’ e son lefe ki i pe annan lo ou. Pour en bon lasante mantal, devlop bann bon pratik pour anpes ou ‘stress’ mont tro o.\nOu kapab osi fer bann pti aktivite pour detann ou pour ed ou kit ou ‘stress’ an kontrol.\nRegard en film, ouswa pas letan sosyalize avek ou bann zanmi. Fer bann aktivite ki ou kontan tel ki zardinaz, fer legzersis, detann ou lo en lans. Si ou vwar li neseser, ou kapab al vwar bann spesyalis, par egzanp en ners ou psikolog ki a kapab ed ou.


Minis Fonseka, zofisye SFRSA i reponn kestyon lo dife Le Chantier Mall -Seychelles Nation\nMinis Fonseka, zofisye SFRSA i reponn kestyon lo dife Le Chantier Mall |28 October 2021\nMinis pour Zafer Entern Errol Fonseka in dir dan Lasanble yer bomaten ki vi logmantasyon enkyetan dan bann ka dife dan pei i neseser ki tou bann partener e responsab konsernen i bezwen pran zot responsabilite e vin pli serye ki oparavan e ranforsi bann mezir prekosyon pour sekiriz bann batiman ek propriyete.\nMinis Fonseka ti dir sa letan i ti pe reponn en kestyon irzan lo dife resan dan Le Chantier Mall poze par manm parti minoriter Wallace Cosgrow.\nMinis Fonseka in fer resorti ki pandan sa lannen ziska la in annan plizyer sitiasyon dife e 21 lapel dife zis pour sa mwan tousel e apepre 254 lapel pour sa lannen ziska la.\n«I kler alors ki sa sitiasyon dife nou bezwen pran li pli serye ki oparavan e ranforsi bann mezir prekosyon pour sekiriz bann batiman ek propriyete,» Minis Fonseka in dir.\nMinis Fonseka in profite pour remersye bann zofisye Lazans Servis Tenny Dife ek Sovtaz (SFRSA) pour kapab met sa dife anba kontrol atan.\nLo son kote sef zofisye tenny dife, Msye Andre Morel, in fer resorti ki SFRSA ti deploy de fire tenders avek en bowser e anviron 50 zofisye e sa ti enkli detrwa zofisye ki’n deza kit SFRSA par pran zot retret oubyen demisyonnen enkli ansyen sef zofisye tenny dife Msye Eddy Payet.\n«Prensip tenny dife oubyen mitigasyon en lensidan dife i ki ou deploy resours neseser e ou azout lola letan i neseser. Sa dife ti ganny met anba kontrol dan 25 a 30 minit e dife pa’n propaze pour afekte lezot konpartman dan sa batiman alors ti napa okenn nesesite pour azout lezot resours a sa moman.\nAn sa ki konsern bann difikilte ki SFRSA ti rankontre pour kapab met sa dife anba kontrol, Msye Morel in dir ki sa lazans pa’n rankontre okenn difikilte me si sa batiman ti annan tou bann fasilite ki SFRSA ti rekonmande dan son fason konstriksyon, sa ti pou’n fasilit travay sa lazans.\nSa i bann fasilite parey en ‘riser’ ki ti pou ede redwir longer rakor ki bann zofisye ti pe sevi pour anmenn dan sa batiman.\nMsye Morel ti eksplike ki en ‘riser’ i en kalite tiyo ki nou rekonmande i ganny enstale dan bann batiman e i annan de kalite ‘riser’. En ‘wet riser’ ki li i ganny mete pour fer ki dan sak konpartiman en batiman i annan en outlet avek bann rakor anplas pour ki letan i annan en lensidan vitman bann zofisye tenny dife zot pa bezwen trenn rakor me mont direk kot dife i ete e konmans konbat li. I osi annan ‘dry riser’ ki li bann zofisye tenny dife i bezwen konekte delo ek sa tiyo pour mont anler.\nDan en kestyon siplemanter Onorab Cosgrow ti anvi konnen akoz bann zofisye tenny dife pa ti servi sa kanmiyon avek sa gran leskalye ki sa lazans ti’n aste pa tro lontan pase zisteman pour konbat dife dan bann batiman plizyer letaz.\nI ti osi fer resorti ki sa batiman ti anba en kantite renovasyon e si pandan sa letan SFRSA ti’n fer bann rekonmandasyon e bann swivi baze lo sa bann rekonmandasyon pour evit bann sitiasyon difisil pour zofisye tenny dife.\nAn sa ki konsern bann rekonmandasyon, depite sef zofisye tenny dife Msye Regis Bethew ti eksplike ki tou bann batiman ki ganny konstrir i bezwen swiv serten prosedir ‘occupancy’ lo ki tou bann parti konsernen i apre donn zot komanter e rekonmandasyon avan ki Lotorite Plan i donn ‘occupancy’.\n“Pour sa batiman firebrigade ti siport ‘occupancy’ pour ground, first and second floor e pour bann lezot floor pli o nou pa’n zanmen siport ‘occupancy’ akoz ti annan bann keksoz ki nou ti’n rekonmande e ki pa ti ankor fini mete sa i fer ki nou pa pou kapab konnen egzakteman akoz ki sa bann dimoun in ganny lotorizasyon pour servi sa batiman par lao dezyenm floor ki nou ti siporte pour servi,” Msye Bethew ti fer resorti.\nLo son kote Msye Jones Madeleine, zofisye relasyon piblik, ki osi responsab pour lenvestigasyon ek prevansyon kot SFRSA, ti eksplike ki sa kanmiyon avek sa gran leskalye ki zot ti gannyen an 2019 ti’n ler pour fer servis lola an Septanm sa lannen e ki depi an Me lannen pase zot ti’n konmans prosedir me malerezman servicing pa’n fer akoz sitiasyon Covid-19 pa’n permet ki bann teknisyen sorti Langleter i kapab vini. Me la konman Langleter in reouver, sa bann teknisyen sorti kot sa lakonpannyen pe vini le 7 Novanm pour vin fer sa bann servis neseser lo sa masin.\nMinis Fonseka ti konfirm sa bann lenformasyon e i dir i satisfe ki vre zot in fer zot mye lo sa size.\nAntretan konsernan rapor ki bann dimoun lo lezot letaz pli ba sa batiman ti pe kontinyen travay e ti napa okenn lide ki ti annan en dife dan sa batiman sa ti lev kestyon si tou bann lekipman kont dife ti annord. Minis Fonseka ti eksplike ki bann tel responsabilite i i lo propriyeter sa batiman e i osi dan zot lentere pour mentenir sa landrwa.\nLezot konsern ti lo lefe ki bann zofisye tenny dife i toultan servi delo e si sa i vedir zot napa fasilite pour servi fòm. Lo sa pwen Msye Bethew ti eksplike ki letan zot get sitiasyon zot ti konstate ki bann keksoz ki ti pe brile ti kapab tenny avek delo. I dir menm si zot annan fòm, i annan son moman spesifik pour servi li e zot ti pou’n fer li si zot ti vwar li neseser.


“Dimoun bon konman move pou resisite”—Akt 24:15 | Letid\n“Dernyen Adan ti vin en lespri ki donn lavi.”—1 KORENTYEN 15:45.\nKANTIK: 151, 147\nKi mannyer Psonm 118 i montre ki en rezireksyon i kapab arive en bon pe letan apre ki i ti’n ganny predir?\nKi mannyer Psonm 16:10 ti ganny akonplir?\nLekel ki pou ganny resisite ler Zezi i la e ki mannyer sa pou arive?\n1-3. (a) Ki nou devret enkli konman enn parmi nou krwayans prensipal? (b) Akoz rezireksyon i sitan enportan? (Vwar portre o konmansman sa lartik.)\nSI EN dimoun i demann ou ki bann lansennyman prensipal ou larelizyon, ki ou pou dir li? Byensir ou pou dir li ki ou krwar ki Zeova i Kreater e sa enn ki’n donn nou lavi. Probableman ou pou osi dir li ki ou krwar dan Zezi Kri ki’n donn son lavi konman en ranson. Sirman ou pou osi koz lo Paradi lo later ki pou vini dan lavenir, kot pep Bondye pou viv pour touzour. Me eski ou pou koz lo rezireksyon konman enn parmi ou bann krwayans ki ou pli kontan?\n2 Nou annan bann bon rezon pour enkli rezireksyon konman enn parmi nou bann krwayans prensipal, menm si nou annan sa lespwar pour sirviv gran ladetres e viv pour touzour lo later. Zapot Pol ti montre akoz rezireksyon i sitan enportan. I ti dir: “Anfet, si bann mor pa pou ganny resisite, savedir Kris pa’n ganny resisite.” Si Zezi pa ti’n ganny resisite, i pa ti pou posib ki i pe dirize konman Lerwa dan lesyel e nou travay predikasyon ti pou anven. (Lir 1 Korentyen 15:12-19.) Me nou konnen ki Zezi in resisite. Vi ki nou krwar dan son rezireksyon, nou pa parey bann Sadiseen Zwif ki ti vreman kont sa nide ki bann mor i kapab reganny lavi. Menm ler lezot dimoun i boufonn nou, nou lafwa ki Bondye i kapab resisit bann mor i reste for.—Mark 12:18; Akt 4:2, 3; 17:32; 23:6-8.\n3 Pol ti dir ki lansennyman lo “rezireksyon” ti form parti “bann lansennyman de baz konsernan Kris.” (Ebre 6:1, 2) I ti fer resorti ki rezireksyon ti en keksoz ki i ti annan lafwa ladan. (Akt 24:10, 15, 24, 25) Menm si rezireksyon i en lansennyman de baz, setadir enn parmi bann keksoz enportan ki nou’n aprann dan Parol Bondye, nou bezwen byen etidye sa lansennyman lo rezireksyon. (Ebre 5:12) Akoz?\n4. Ki kestyon nou kapab demande konsernan rezireksyon?\n4 Ordinerman, ler bann dimoun i konmans etidye Labib, zot lir bann resi lo rezireksyon ki’n arive dan lepase, tel parey rezireksyon Lazar. Zot osi aprann ki Abraam, Zob ek Danyel ti annan konfyans ki bann mor pou reganny lavi dan lavenir. Me, ki ou pou dir si en dimoun i demann ou pour prouve atraver Labib akoz nou kapab annan konfyans dan promes rezireksyon ki’n ganny fer plizyer santenn lannen pase? Eski Labib i dir kan dan lavenir ki rezireksyon pou arive? Larepons sa bann kestyon pou fer nou lafwa vin pli for.\nEN REZIREKSYON KI TI GANNY PREDIR PLIZYER SANTENN LANNEN DAVANS\n5. Ki nou pou diskit lo la premye?\n5 Petet i fasil pour nou imazin en dimoun ki’n fek mor pe revin vivan. (Zan 11:11; Akt 20:9, 10) Me eski nou kapab annan konfyans dan en promes ki en dimoun pou ganny resisite plizyer lannen dan lavenir, menm plizyer santenn lannen pli tar? Eski nou kapab krwar dan sa promes ki swa i ti ganny fer konsernan en dimoun ki ti mor plizyer lannen dan lepase ouswa konsernan enn ki’n fek mor? Anfet, ou deza krwar dan en rezireksyon ki ti arive plizyer santenn lannen apre ki i ti’n ganny promet. Ki sa rezireksyon? Ki sa i annan pour fer avek ou lespwar dan en rezireksyon ki pou arive dan lavenir?\n6. Ki Zezi i annan pour fer avek lakonplisman Psonm 118?\n6 Annou servi Psonm 118, ki petet in ganny ekrir par David, pour diskit lo en rezireksyon ki ti ganny predir plizyer lannen davans. Dan sa Psonm i dir: “[Zeova], nou sipliy ou! Sov nou” e “Beni sa enn ki pe vini lo non [Zeova]!” Bann dimoun ti sit sa profesi lo Mesi ler Zezi ti antre Zerizalenm lo en bourik le 9 Nizan, detrwa zour avan son lanmor. (Psonm 118:25, 26; Matye 21:7-9) Me ki mannyer Psonm 118 i refer avek en rezireksyon ki ti pou arive dan lavenir? Remarke kwa ankor ki sa Psonm i dir: “Ros ki bann konstrikter ti rezete, in vin ros prensipal.”—Psonm 118:22.\n“Bann konstrikter” ti rezet Mesi (Vwar paragraf 7)\n7. Ki mannyer bann Zwif ti rezet Zezi?\n7 Sa “bann konstrikter” ki ti rezet Mesi ti bann sef Zwif. Zot pa ti zis inyor Zezi oubyen refize aksepte li konman Kris. Plizyer Zwif ti rezet li par demann Pilat pour egzekit li. (Lik 23:18-23) Alor, zot ti osi responsab pour lanmor Zezi.\nBondye ti resisit Zezi pour vin “sa ros prensipal” (Vwar paragraf 8, 9)\n8. Ki mannyer Zezi ti kapab vin sa “ros prensipal”?\n8 Si Zezi ti ganny rezete e touye, ki mannyer i ti kapab vin sa “ros prensipal”? Sa ti pou kapab arive si selman i ti resisite. Zezi ti fer sa kler ler i ti rakont en zistwar konsernan en propriyeter ki ti anvoy bann mesaze kot bann fermye ki ti pe travay pour li. Sa bann fermye ti fer ditor sa bann mesaze. Finalman, sa propriyeter ti anvoy son garson an krwayan ki zot ti pou ekout li. Me zot ti touy garson sa propriyeter. Apre ki i ti’n rakont sa zistwar, Zezi ti sit sa profesi ki dan Psonm 118:22. (Lik 20:9-17) Zapot Pyer ti servi sa menm verse ler i ti koz avek “bann sef Zwif, ansyen ek profeser lalwa [ki] ti rasanble Zerizalenm.” I ti koz konsernan “Zezi Kri sa Nazareen. Li menm ki zot ti touye lo poto me ki Bondye in resisite.” Apre Pyer ti dir: “Li menm ‘sa ros ki zot menm bann konstrikter ti rezete me ki’n vin ros prensipal.’”—Akt 3:15; 4:5-11; 1 Pyer 2:5-7.\n9. Ki sa levennman remarkab ki ti ganny predir dan Psonm 118:22?\n9 Alor, i kler ki sa profesi dan Psonm 118:22 ti pe predir en rezireksyon ki ti pou arive plizyer santenn lannen pli tar. Mesi ti pou ganny rezete e touye. Me, i ti pou ganny resisite e vin sa ros prensipal. Apre ki Zezi ti’n resisite, i ti vin sa sel dimoun ki’n ganny pouvwar “lo later pour sov nou.”—Akt 4:12; Efezyen 1:20.\n10. (a) Ki Psonm 16:10 ti predir? (b) Akoz nou kapab asire ki Psonm 16:10 pa ti pe refer avek David?\n10 Annou vwar en lot verse ki ti koz lo en rezireksyon. I ti ganny akonplir plis ki mil an pli tar. Sa i devret donn nou konfyans ki en rezireksyon i kapab arive bokou letan apre ki i ti’n ganny predir oubyen promet. Nou lir parol David dan Psonm 16: “Ou pa pou abandonn mwan dan lemonn lanmor. Ou pa pou les ou zanmi fidel fini dan lafos.” (Psonm 16:10) David pa ti pe esey dir ki i pa pou zanmen mor e al dan Latonm. Parol Bondye i dir klerman ki David ti vin vye, mor e “ganny antere dan lavil David.” (1 Lerwa 2:1, 10) Alor, avek ki sa verse pe refer?\n11. Kan ki Pyer ti eksplik Psonm 16:10?\n11 Plis ki mil an apre ki David ti’n ekri sa parol, Pyer ti eksplike lekel ki Psonm 16:10 ti pe refer avek. Detrwa semenn apre ki Zezi ti’n mor e resisite, Pyer ti koz avek plizyer mil Zwif ek bann ki ti’n aksepte larelizyon Zwif. (Lir Akt 2:29-32.) I ti rapel zot ki David ti’n mor e ganny antere. Labib pa dir ki sa bann dimoun pa ti dakor avek Pyer ler i ti dir ki David ti “vwar davans e koz lo rezireksyon” Mesi.\n12. Ki mannyer Psonm 16:10 ti ganny akonplir e ki sa i konfirmen konsernan promes rezireksyon?\n12 Pyer ti montre ki sa i leka par sit parol David ki dan Psonm 110:1. (Lir Akt 2:33-36.) Par servi Lekritir pour rezonnen, Pyer ti kapab konvenk sa lafoul ki Zezi ti “Senyer ek Kris.” Sa bann dimoun ti aksepte ki Psonm 16:10 ti’n ganny akonplir ler Zezi ti’n ganny resisite. Pli tar, zapot Pol ti servi menm levidans ler i ti koz avek bann Zwif dan lavil Antyos, Pisidi. Sa levidans ti vreman enpresyonn zot ki zot ti anvi konn plis. (Lir Akt 13:32-37, 42.) Sa i devret osi konvenk nou ki sa bann profesi Labib konsernan en rezireksyon ki ti pou arive a lavenir ti diny konfyans, menm si zot ti ganny akonplir plizyer santenn lannen pli tar.\nKAN KI REZIREKSYON POU ARIVE?\n13. Ki kestyon nou kapab demande konsernan rezireksyon?\n13 I ankourazan pour konnen ki en rezireksyon i kapab arive plizyer santenn lannen apre ki i ti’n ganny predir. Kantmenm sa, serten i kapab demande: ‘Eski sa i vedir ki mon pou bezwen esper en ta letan pour vwar sa enn ki mon kontan? Kan ki rezireksyon pou arive?’ Zezi ti dir son bann zapot ki i annan bann keksoz ki zot pa ti konnen e ki zot pa ti kapab konnen. I annan bann detay konsernan “letan ek lepok ki zis . . . Papa i annan drwa deside kan i pou arive.” (Akt 1:6, 7; Zan 16:12) Par kont, nou annan serten lenformasyon lo kan ki rezireksyon pou arive.\n14. Ki mannyer rezireksyon Zezi ti diferan avek sa bann avan?\n14 Sa rezireksyon pli enportan ki’n ganny rikorde dan Labib i rezireksyon Zezi. Si i pa ti’n ganny resisite, nou pa ti pou annan okenn lespwar pour revwar bann ki nou kontan ki’n mor. Bann dimoun ki ti ganny resisite avan Zezi, parey bann ki Eliya ek Elisa ti resisite, pa ti kontinyen viv pour touzour. Zot ti mor ankor enn fwa e vin lapousyer dan latonm. Me Zezi “i’n ganny resisite.” I “pa pou zanmen mor ankor e lanmor i nepli annan pouvwar lo li.” Dan lesyel, i viv pour “touzour e touzour.”—Romen 6:9; Revelasyon 1:5, 18; Kolosyen 1:18; 1 Pyer 3:18.\n15. Dan ki sans Zezi “in ganny resisite premye”?\n15 Zezi ti ganny resisite pour al dan lesyel konman en lespri. I ti premye fwa ki sa kalite rezireksyon ti ganny fer e i ti sa enn pli enportan. (Akt 26:23) Par kont, i pa sa sel dimoun ki ganny resisite pour al dan lesyel. Zezi ti promet son bann zapot fidel ki zot ti pou diriz ansanm avek li dan lesyel. (Lik 22:28-30) Me zot ti pou ganny sa rekonpans selman apre ki zot ti’n mor. Apre, parey Zezi, zot ti pou ganny resisite konman en lespri. Pol ti ekri ki “parmi bann ki’n mor, Kris in ganny resisite premye.” Apre i ti dir ki i ti pou annan lezot ki pou resisite pour al dan lesyel: “Sakenn dan son prop lord: Kris premye, apre sa, sa bann ki pour Kris pandan ki Kris i la.”—1 Korentyen 15:20, 23.\n16. Ki nide nou annan lo kan ki rezireksyon pour al dan lesyel ti pou arive?\n16 Sa ki Pol ti dir i donn nou en nide lo kan ki rezireksyon pour al dan lesyel ti pou arive. I ti pou ariv pandan ki Kris i la. I fer plizyer lannen ki Temwen Zeova in servi Labib pour prouve ki Kris “i la” depi 1914. Nou ankor pe viv pandan sa letan ki Kris “i la” e lafen sa move lemonn i vreman pros.\n17, 18. Ki pou arive avek serten Kretyen swazir pandan ki Kris i la?\n17 Labib i donn plis leksplikasyon lo rezireksyon pour al dan lesyel: “Nou oule ki zot konnen sa ki pou arive avek bann ki’n mor. . . . Parski si nou annan lafwa ki Zezi ti mor e resisite, alor nou osi annan lafwa ki . . . Bondye pou anmenn avek li bann ki’n mor. . . . Zot kapab asire ki bann parmi nou ki pou ankor vivan ler Senyer i la, pa pou ganny resisite avan sa bann ki’n fini mor, akoz Senyer li menm pou desann sorti dan lesyel, . . . i pou donn lord . . . e bann disip Kris ki’n mor pou ganny resisite premye. Apre sa, bann parmi nou ki ankor vivan pou ganny anmennen dan nyaz pour ki nou avek zot e nou pou rankontre Senyer dan lezer e alor nou pou touzour avek Senyer.”—1 Tesalonisyen 4:13-17.\n18 Sa premye rezireksyon ti pou ariv en pe letan apre letan ki Kris i la ti konmanse. Bann Kretyen swazir ki vivan pandan gran ladetres pou “ganny anmennen dan nyaz.” (Matye 24:31) Ki sa i vedir? Bann ki “ganny anmennen” pa pou “tonm dormi dan lanmor,” setadir zot pa pou reste mor pour bokou letan. Plito, ler zot mor, zot tou zot “pou sanze, dan en pti moman, dan en klendey, pandan dernyen son tronpet.”—1 Korentyen 15:51, 52.\n19. Ki sa “pli meyer rezireksyon”?\n19 Ozordi, laplipar Kretyen fidel pa bann Kretyen swazir e zot pa’n ganny swazir pour diriz ansanm avek Kris dan lesyel. Plito, zot pe esper “zour Zeova” avek enpasyans kot i pou detri sa move lemonn. Personn pa konnen kan sa pou arive, me i annan levidans ki i pros pour arive. (1 Tesalonisyen 5:1-3) Ler nouvo lemonn Bondye i vini, i pou annan en lot kalite rezireksyon. Sa letan, bann dimoun pou ganny resisite pour viv lo later e zot pou annan sa lespwar pour vin parfe e pou pa zanmen mor ankor. Sa pou “en pli meyer rezireksyon” ki bann rezireksyon dan lepase kot zot ti mor ankor apre.—Ebre 11:35.\n20. Akoz nou kapab annan konfyans ki rezireksyon pou byen organize?\n20 Labib i dir ki bann ki al dan lesyel i ganny resisite “sakenn dan son prop lord.” (1 Korentyen 15:23) Alor, nou kapab asire ki rezireksyon lo later pou osi ganny fer dan lord oubyen dan en fason organize. Sa i kapab fer nou demande: Eski bann ki’n fek mor pou ganny resisite o konmansman Renny Mil An Kris e ganny akeyir par bann ki konn e kontan zot? Eski bann zonm fidel lepase ki ti annan abilite pour dirize pou ganny resisite byen boner pour ki zot ede organiz pep Bondye dan nouvo lemonn? Ki pou arive avek bann dimoun ki pa’n zanmen servi Zeova? Kan e kote zot pou ganny resisite? I annan en ta kestyon nou kapab demande. Me nou pa bezwen trakas nou avek tousala pour le moman. Vomye nou espere e nou a vwar. Nou kapab asire ki i pou eksitan pour vwar ki mannyer Zeova pou fer keksoz.\n21. Ki lespwar ou annan?\n21 Ziska ki sa letan i arive, nou devret ranforsi nou lafwa dan Zeova. Atraver Zezi i ti promet ki bann mor i dan Son memwar e ki zot pou viv ankor. (Zan 5:28, 29, not; 11:23) Konman en lot laprev ki Zeova pou resisit bann mor, Zezi ti dir ki “pour li,” Abraam, Izaak ek Zakob “zot tou zot vivan.” (Lik 20:37, 38) I kler ki nou annan ase rezon pour dir sa ki Pol ti dir: “Mon annan konfyans dan Bondye . . . ki dimoun bon konman move pou resisite.”—Akt 24:15.\nRos prensipal: En ros ki ganny mete dan kwen en batiman kot de miray i zwenn ansanm pour ki sa de miray i reste atase ansanm. Ler Zezi ti resisite, i ti vin sa “ros prensipal” pour kongregasyon Kretyen swazir ki ganny konpare avek en tanp spirityel


Mario OI. | Egeri Tour 2021 Mario OI. – Egeri Tour 2021\nNom : Mario OI.


Yamaha // OEM 2005 Motocross Graphics Kit by SpiralGFX\n🇺🇸 SPIRALGFX : USA // TO VISIT OUR CALIFORNIA BASED WEBSITE CLICK HERE 🇺🇸\nYamaha // OEM 2005\nRADIATOR SHROUD MX MOTOCROSS ENDURO GRAPHICS KIT\nRADIATOR SHROUD GRAPHICS ONLY\nOur OEM Rad Scoop products are designed to replace your standard manufacturer graphics to keep that original look.\nIf you would like to add any specific logos etc we can also do this for you, please do not hesitate to contact us if this is something you would like to order.\nAKA - RAD SCOOP / RAD SHROUD / RADIATOR SHROUD / TANK DECAL\nUnited Kingdom Ireland --- Afghanistan Åland Islands Albania Algeria Andorra Angola Armenia Ascension Island Australia Austria Azerbaijan Bahrain Bangladesh Belarus Belgium Benin Bhutan Bosnia & Herzegovina Botswana British Indian Ocean Territory Brunei Bulgaria Burkina Faso Burundi Cambodia Cameroon Cape Verde Central African Republic Chad China Christmas Island Cocos (Keeling) Islands Comoros Congo - Brazzaville Congo - Kinshasa Cook Islands Croatia Cyprus Czechia Côte d’Ivoire Denmark Djibouti Egypt Equatorial Guinea Eritrea Estonia Eswatini Ethiopia Faroe Islands Fiji Finland France French Polynesia French Southern Territories Gabon Gambia Georgia Germany Ghana Gibraltar Greece Greenland Guadeloupe Guernsey Guinea Guinea-Bissau Hong Kong SAR Hungary Iceland India Indonesia Iraq Ireland Isle of Man Israel Italy Japan Jersey Jordan Kazakhstan Kenya Kiribati Kosovo Kuwait Kyrgyzstan Laos Latvia Lebanon Lesotho Liberia Libya Liechtenstein Lithuania Luxembourg Macao SAR Madagascar Malawi Malaysia Maldives Mali Malta Mauritania Mauritius Mayotte Moldova Monaco Mongolia Montenegro Morocco Mozambique Myanmar (Burma) Namibia Nauru Nepal Netherlands New Caledonia New Zealand Niger Nigeria Niue Norfolk Island North Macedonia Norway Oman Pakistan Palestinian Territories Papua New Guinea Philippines Pitcairn Islands Poland Portugal Qatar Réunion Romania Russia Rwanda Samoa San Marino São Tomé & Príncipe Saudi Arabia Senegal Serbia Seychelles Sierra Leone Singapore Slovakia Slovenia Solomon Islands Somalia South Africa South Georgia & South Sandwich Islands South Korea South Sudan Spain Sri Lanka St. Helena Sudan Svalbard & Jan Mayen Sweden Switzerland Taiwan Tajikistan Tanzania Thailand Timor-Leste Togo Tokelau Tonga Tristan da Cunha Tunisia Turkey Turkmenistan Tuvalu Uganda Ukraine United Arab Emirates United Kingdom Uzbekistan Vanuatu Vatican City Vietnam Wallis & Futuna Western Sahara Yemen Zambia Zimbabwe


Zezi i devwal lipokrizi bann ki relizye (Matye 23) | Lavi Zezi\nZezi i kondann bann opozan relizye\nMATYE 22:41–23:24 MARK 12:35-40 LIK 20:41-47\nKRIS I GARSON LEKEL?\nZEZI I KONDANN LIPOKRIZI SON BANN OPOZAN\nBann sef relizye pa arive fer bann dimoun rezet Zezi. Zot pa kapab trik li pour zot livre li avek bann Romen. (Lik 20:20) La ler zot ankor kot tanp le 11 Nizan, Zezi i konmans demann zot bann kestyon li osi e revel son vre lidantite. I pran linisyativ e demann zot: “Ki zot panse lo Kris? I Garson lekel li?” (Matye 22:42) Tou dimoun i konnen ki Kris, setadir Mesi, i sipoze en desandans David e sanmenm sa larepons ki zot donnen.—Matye 9:27; 12:23; Zan 7:42.\nZezi i demande: “Ki mannyer alor, David anba lenfliyans lespri sen, ti apel li Senyer ler i ti dir, ‘Zeova ti dir avek mon Senyer: “Asiz lo mon kote drwat ziska ki mon met ou bann lennmi anba ou lipye”’? Alor, si David ti apel li Senyer, ki mannyer i kapab son garson?”—Matye 22:43-45.\nBann Farizyen i reste trankil, akoz zot krwar ki i pou annan en desandans David ki pou liber zot anba dominasyon bann Romen. Me Zezi i servi parol David dan Psonm 110:1, 2 pour montre ki Mesi pa pou zis en dirizan imen. Li menm ki Senyer David e apre ki’n asiz lo kote drwat Bondye, i pou konmans dirize. Alor, personn pa kapab dir Zezi nanryen.\nSon bann disip ek plizyer lezot pe ekout li. Aprezan Zezi i koz avek zot e averti zot konsernan bann profeser lalwa ek Farizyen. I dir zot ki sa bann zonm “in pran plas Moiz” pour ansenny Lalwa Bondye. Zezi i donn bann ki pe ekout li sa lenstriksyon: “Tou sa ki zot dir fer, fer e pratik li, me pa fer sa ki zot fer, parski zot dir me zot pa fer sa ki zot dir.”—Matye 23:2, 3.\nApre sa, Zezi i donn bann legzanp ki montre zot lipokrizi. I dir: “Zot agrandi bann filakter.” Serten Zwif ti met sa bann pti bwat ki zot ti met bann verse Lalwa ladan lo zot fron oubyen zot lebra. Sa bann bwat i apel bann filakter. Bann Farizyen i fer zot filakter pli gro pour donn lenpresyon ki zot vreman kontan Lalwa. Deplis, zot “fer franz zot lenz pli long.” Dapre Lalwa, bann Izraelit ti bezwen fer bann franz lo zot lenz, me bann Farizyen i fer sir ki pour zot i byen long. (Nonm 15:38-40) Zot fer tousala “pour dimoun vwar zot.”—Matye 23:5.\nMenm bann disip Zezi i kapab devlop sa dezir pour vin pli enportan, alor i donn zot sa konsey: “Pa les personn apel zot Ansenyan, parski i annan en sel Ansenyan e zot tou zot frer. Deplis, pa apel personn lo later papa parski zot annan en sel Papa, sa Enn ki dan lesyel. Osi pa apel personn sef, parski zot annan en sel Sef, Kris.” Alor ki mannyer bann disip i devret konsider zot lekor e konport zot? Zezi i dir: “Sa ki pli gran parmi zot i bezwen vin zot serviter. Sa ki oule ganny onore pou ganny abese e sa ki abes son lekor pou ganny onore.”—Matye 23:8-12.\nApre sa, Zezi i anons diferan maler lo bann profeser lalwa ek Farizyen ipokrit: “Maler lo zot, profeser lalwa ek Farizyen, ipokrit! akoz zot ferm baro Rwayonm lesyel dan figir dimoun, parski zot zot pa antre e zot anpes bann ki anvi antre pour antre.”—Matye 23:13.\nZezi i kondann bann Farizyen akoz zot pa pran an konsiderasyon sa ki pli enportan dapre pwennvi Zeova e sa i evidan dapre bann lareg ki zot fer. Par egzanp: “Si en dimoun i fer en serman par tanp, i pa oblize gard son parol, me si i fer serman par lor ki dan tanp, i oblize gard son parol.” Alor zot montre ki zot aveg spirityelman, akoz zot met plis lanfaz lo lor tanp ki lo lefet ki tanp i sa landrwa kot zot ador Zeova e kot zot kapab vin pros avek li. Zot in osi “inyor bann pwen pli enportan dan Lalwa, tel ki lazistis, konpasyon ek fidelite.”—Matye 23:16, 23; Lik 11:42.\nZezi i dir sa bann Farizyen “bann gid aveg, zot paste zot bwar pour tir bigay me zot anval samo!” (Matye 23:24) Zot paste en bigay ki dan zot diven akoz dapre Lalwa sa zensek i enpir. Par kont, fason ki zot inyor bann keksoz pli enportan dan Lalwa i konmsi zot pe anval en samo, ki li osi i en zannimo enpir dapre Lalwa me ki bokou pli gro ki en bigay.—Levitik 11:4, 21-24.\nLer Zezi ti kestyonn bann Farizyen konsernan sa ki David ti dir dan Psonm 110, akoz zot ti reste trankil?\nAkoz bann Farizyen ti fer zot filakter pli gro e franz zot lenz pli long?\nKi konsey Zezi ti donn son bann disip?\nLekel “Gran Babilonn”?\nLiv Revelasyon i koz lo en madanm ki apel “Gran Babilonn.” Eski i vreman en madanm? Ki Labib i dir lo li?


“Lekel ki lo kote Zeova?”—Egzod 32:26 | Letid\nLatour Veyer (Edisyon letid) | Zilyet 2018\nLIR AN Acholi Akha Aukan Baoule Batak (Karo) Batak (Simalungun) Batak (Toba) Biak Bislama Cambodian Changana (Mozambique) Chin (Hakha) Chokwe Chopi Chuabo Chuukese Dayak Ngaju Drehu English Gitonga Greenlandic Hmong (White) Iban Ibinda Javanese Kachin Karen (S'gaw) Kazakh Kazakh (Arabic) Kikongo Kimbundu Kisi Kreol Seselwa Krio Laotian Lhukonzo Lomwe Macua Maltese Mapudungun Mauritian Creole Mizo Navajo Ndau Ngangela Nias Niuean Nyaneka Nyungwe Quechua (Ayacucho) Quechua (Cuzco) Quichua (Chimborazo) Quichua (Imbabura) Rarotongan Romany (Macedonia) Romany (Macedonia) Cyrillic Romany (Southern Greece) Runyankore Rutoro Sangir Saramaccan Sena Sunda Tahitian Tshwa Uighur (Arabic) Uighur (Cyrillic) Umbundu Urdu Uruund Wallisian Wayuunaiki Welsh\n“Lekel ki lo kote Zeova?”\n“Zot ava annan respe pour [Zeova], zot Bondye; zot ava ador zis li. Reste atase avek li.”—DETERONONM 10:20.\nKANTIK: 28, 32\nKi mannyer Kaen ek Salomon ti perdi laprouvasyon Zeova?\nKi mannyer Moiz ek Aaron ti montre ki zot ti lo kote Zeova?\nKi mannyer konpasyon ek pardon Zeova i ed nou?\n1, 2. (a) Akoz i byen pour lo kote Zeova? (b) Ki nou pou diskite dan sa lartik?\nI BYEN pour nou reste pros avek Zeova. Napa personn ki pli pwisan, saz e annan plis lanmour ki li! Byensir, nou toultan anvi reste fidel avek li e reste lo son kote. (Psonm 96:4-6) Me serten ki ti ador Bondye pa ti reisi fer sa.\n2 Dan sa lartik, nou pou vwar legzanp serten ki ti dir ki zot lo kote Zeova me ki an menm tan zot ti pe fer bann keksoz ki Zeova pa kontan. Bann leson enportan ki nou aprann avek zot legzanp i kapab ed nou pour reste fidel avek Zeova.\nZEOVA I EGZAMIN NOU LEKER\n3. Akoz Zeova ti esey ed Kaen e ki I ti dir li?\n3 Par egzanp, mazin legzanp Kaen. I pa ti ador bann fo bondye, me kantmenm sa Zeova pa ti aksepte son ladorasyon. Akoz non? Zeova ti vwar ki Kaen ti annan bann move tandans dan son leker. (1 Zan 3:12) Zeova ti averti Kaen: “Si ou fer sa ki byen, ou ava refer, si ou pa fer sa ki byen, pese pou dormi devan ou laport. Me ou, fodre ou kontrol li.” (Zenez 4:6, 7) Zeova ti pe fer kler ki si Kaen ti repantir e swazir pour lo kote Bondye, Bondye osi ti pou lo kote Kaen.\n4. Ki Kaen ti fer ler i ti annan loportinite pour lo kote Zeova?\n4 Si Kaen ti sanz son fason panse, Zeova ti pou aksepte son ladorasyon ankor enn fwa. Me Kaen pa ti ekout Bondye e son move fason panse ek dezir egois ti fer li fer sa ki mal. (Zak 1:14, 15) Ler Kaen ti pli zenn, petet i pa ti’n zanmen imazinen ki i ti pou opoz Zeova. Me la i ti inyor lavertisman Bondye, rebel kont li e touy son prop frer!\n5. Ki bann panse ki kapab fer nou perdi laprouvasyon Zeova?\n5 Parey Kaen, en Kretyen ozordi i kapab dir ki i ador Zeova me kan an realite i pe fer bann keksoz ki Zeova pa kontan. (Zid 11) Petet i aktif dan predikasyon e asiste renyon regilyerman. Me an menm tan, i kapab ki i pe pli mazin lo bann keksoz imoral ki i anvi fer, lo satisfer son vorasite oubyen lo son bann santiman laenn. (1 Zan 2:15-17; 3:15) Sa bann panse i kapab fer li fer pese. I kapab ki lezot dimoun pa konn sa ki nou panse ouswa fer, me Zeova i konnen. I konnen si nou pa konpletman lo son kote.—Lir Zeremi 17:9, 10. * (Vwar not.)\n6. Ki mannyer Zeova i ed nou pour sirmont nou bann move dezir?\n6 Menm ler nou fer bann fot, Zeova pa abandonn nou fasilman. Si nou pe al dan en move direksyon, Zeova i donn nou sa lenvitasyon: “Retourn kot mwan e mon ava retourn kot zot.” (Malaki 3:7) Zeova i konpran ki nou annan bann febles ki nou bezwen lager avek. Me i anvi ki nou reste ferm e opoz sa ki mal. (Izai 55:7) Si nou fer sa, i promet ki i pou ed nou e donn nou sa lafors ki nou bezwen pour sirmont nou bann move dezir.—Zenez 4:7.\nPA GANNY ANBETE\n7. Ki mannyer Salomon ti perdi son lanmitye avek Zeova?\n7 Ler Salomon ti ankor zenn, i ti annan en bon relasyon avek Zeova. Bondye ti fer Salomon vin vreman saz e donn li sa travay enportan pour konstri en zoli tanp Zerizalenm. Me Salomon ti perdi son lanmitye avek Zeova. (1 Lerwa 3:12; 11:1, 2) Lalwa Bondye ti dir ki en lerwa pa devret pran “bokou fanm, pour ki son leker pa detourn avek Bondye.” (Deterononm 17:17) Salomon ti dezobei sa lalwa. Pour fini kont, i ti annan 700 madanm ek 300 konkibin! (1 Lerwa 11:3) Plizyer parmi sa bann madanm ti bann etranze ki ti ador bann fo bondye. Alor Salomon ti osi dezobei sa lalwa ki Bondye ti’n donnen pour pa marye avek bann madanm etranze.—Deterononm 7:3, 4.\n8. Ki mannyer Salomon ti ofans Zeova?\n8 Ptitapti, Salomon ti perdi son lanmour pour bann lalwa Zeova. Finalman, i ti fer bann keksoz vreman mal. I ti konstri bann lotel pour fo bondye Astoret ek fo bondye Kemos e apre i ti ador sa bann fo bondye ansanm avek son bann madanm. Salomon ti menm konstri sa bann lotel lo montanny ki ti zis anfas avek Zerizalenm kot i ti’n konstri tanp Zeova! (1 Lerwa 11:5-8; 2 Lerwa 23:13) Petet Salomon ti’n anbet son lekor pour krwar ki Zeova ti pou inyor tou sa bann keksoz mal ki i ti pe fer tan ki i ti ofer bann sakrifis kot tanp.\n9. Ki ti arive ler Salomon pa ti ekout bann lavertisman Bondye?\n9 Me Zeova pa zanmen inyor pese. Labib i dir: “[Zeova] ti ankoler avek Salomon akoz son leker ti’n detournen avek [Zeova].” Bondye ti’n esey ed Salomon. Zeova “ti’n aparet de fwa avek li, e . . . ti’n donn li lord spesifik konsernan sa bann keksoz ki fodre pa i al ver lezot bondye; me i pa ti obei lord ki [Zeova] ti’n ordonnen.” Pour fini kont, i ti perdi laprouvasyon ek sipor Bondye. Zeova pa ti les bann desandans Salomon diriz lo nasyon Izrael antye e zot ti ganny bann gro problenm pour plizyer santenn lannen.—1 Lerwa 11:9-13.\n10. Kwa ki kapab gat nou bon relasyon avek Zeova?\n10 Si nou swazir bann zanmi ki pa konpran ouswa respekte bann standar Bondye, zot kapab enfliyans nou fason panse e gat nou relasyon avek Zeova. I kapab ki zot form parti kongregasyon, me zot napa en bon relasyon avek Zeova. Ouswa i kapab ki zot bann dimoun ki pa ador Zeova, tel parey nou fanmir, vwazen, koleg travay oubyen kanmarad lekol. Si bann dimoun ki nou pas letan avek pa viv dapre bann standar Zeova, zot kapab telman enfliyans nou ki nou perdi nou bon relasyon avek Bondye.\nKi mannyer bann dimoun ki ou pas letan avek i afekte ou relasyon avek Zeova? (Vwar paragraf 11)\n11. Kwa ki kapab ed nou pour swazir nou zanmi?\n11 Lir 1 Korentyen 15:33. Laplipar dimoun i annan serten bon kalite dan zot. An plis, bann ki pa ador Zeova pa toultan fer bann move keksoz. Petet ou konn serten dimoun koumsa. Eski sa i vedir ki zot bann bon frekantasyon? Be, ki mannyer zot afekte ou relasyon avek Zeova? Eski zot ed ou pour vin pli pros avek Bondye? Kwa ki vreman enportan pour sa bann dimoun? Ki zot koz lo la? Eski zot koz zis lo lanmod, larzan, lekipman elektronik, divertisman ek lezot keksoz parey? Eski zot abitye kritik lezot? Eski zot kontan fer bann dyok sal? Zezi ti donn sa lavertisman: “Labous i koz sa ki deborde dan leker.” (Matye 12:34) Si ou realize ki bann dimoun ki ou pas letan avek pe gat ou relasyon avek Zeova, pran aksyon! Koup lakantite letan ki ou pase avek zot e si i neseser, met en lafen avek sa lanmitye.—Proverb 13:20.\nZEOVA I EKSPEKTE KI NOU FIDEL AVEK LI\n12. (a) Ki Zeova ti dir bann Izraelit pa lontan apre ki zot ti’n kit Lezip? (b) Ki bann Izraelit ti dir ler Bondye ti demann zot pour reste fidel?\n12 Nou osi kapab aprann avek en keksoz ki ti arive apre ki Zeova ti’n liber bann Izraelit Lezip. Anmezir ki bann dimoun ti rasanble devan Montanny Sinai, Zeova ti revel li menm avek zot dan en fason ekstraordiner! Zot ti vwar en nyaz nwanr, zekler ek lafimen e zot ti tann loraz ek en gro son parey son en tronpet. (Egzod 19:16-19) Apre zot ti tann Zeova dir ki i “en Bondye zalou,” setadir en Bondye ki demann en devosyon zis pour li tousel. I ti promet ki i ti pou fidel avek bann ki kontan li e obei son bann komannman. (Lir Egzod 20:1-6.) Zeova ti pe fer bann Izraelit konnen ki si zot reste lo son kote, i ti pou lo zot kote. Si ou ti dan sa lafoul sa zour, ki mannyer ou ti pou’n santi ler ou tann parol Zeova? I tre probab ou ti pou’n fer parey bann Izraelit ki ti dir: “Nou pou fer tou sa ki [Zeova] in dir.” (Egzod 24:3) Me i pa ti pran bokou letan avan en keksoz ti arive ki ti teste fidelite bann Izraelit anver Bondye. Ki ti arive?\n13. Kwa ki ti teste fidelite bann Izraelit?\n13 Ler bann Izraelit ti vwar lafason ki Bondye ti demontre son pwisans, zot ti per. Alor Moiz ti al lo Montanny Sinai e koz avek Zeova pour zot. (Egzod 20:18-21) Me letan ti pase e Moiz pa ti desann pour retourn dan kan. I ti paret ki sa pep ti’n pri dan dezer san en dirizan. Ki zot ti pou fer? Petet bann Izraelit ti tro depan lo en dirizan imen, dan sa ka Moiz. Zot ti konmans enkyet e dir Aaron: “Fer pour nou, bann bondye ki mars devan nou. Annefe, nou pa konnen ki’n arive avek sa Moiz, sa zonm ki ti fer nou sorti Lezip.”—Egzod 32:1, 2.\n14. Ki bann Izraelit ti anbet zot lekor pour krwar e ki mannyer Zeova ti reazir?\n14 Bann Izraelit ti konnen ki i mal pour ador zidol. (Egzod 20:3-5) Toudmenm zot pa ti tarde pour ador sa pti bef annor! Menm si zot ti dezobei komannman Zeova, zot ti anbet zot lekor pour krwar ki zot ti ankor lo kote Zeova. Aaron ti menm apel ladorasyon sa pti bef, “en lafet pour [Zeova]”! Ki Zeova ti fer? I ti dir Moiz ki sa pep “in koronpi” e kit sa semen ki I “ti’n ordonn zot.” Zeova ti telman ankoler ki i ti menm mazin pour detri sa nasyon antye.—Egzod 32:5-10.\nZeova ti donn bann Izraelit sa sans pour montre ki zot ti anvi reste lo son kote\n15, 16. Ki mannyer Moiz ek Aaron ti montre ki zot ti konpletman lo kote Zeova? (Vwar portre o konmansman sa lartik.)\n15 Me Zeova i en Bondye ki pran pitye. I ti deside pour pa detri sa nasyon. O kontrer, i ti donn bann Izraelit sa sans pour montre ki zot ti anvi reste lo son kote. (Egzod 32:14) Ler Moiz ti vwar sa pep pe kriye, sante e danse devan sa zidol, i ti kraz sa pti bef annor e fer li vin lapousyer. Apre i ti kriye: “Lekel ki lo kote Zeova? Vin kot mwan!” e “tou bann garson Levi ti rasanble otour li.”—Egzod 32:17-20, 26, NWT.\n16 Menm si Aaron ti’n fer sa pti bef annor, i ti repantir e ansanm avek lezot Levit, i ti swazir pour vin lo kote Zeova. Sa bann dimoun fidel ti montre klerman ki zot pa ti lo kote sa bann ki ti’n fer pese. Sa ti en bon desizyon, parski pli tar sa zour, plizyer milye ki ti ador sa pti bef annor ti mor. Me sa bann ki ti lo kote Zeova ti sirviv e Bondye ti promet pour beni zot.—Egzod 32:27-29.\n17. Ki nou aprann avek sa ki Pol ti ekri konsernan sa pti bef annor?\n17 Ki leson nou kapab aprann? Zapot Pol ti dir: “Sa ki ti arive avek zot i en legzanp pour nou” pour ki nou pa zanmen “ador zidol.” Pol ti eksplike ki sa bann resi ti “ganny ekrir konman en lavertisman pour nou ki pe viv dan sa bann letan lafen. Alor sa ki krwar i pe debout, fer atansyon ki i pa tonbe.” (1 Korentyen 10:6, 7, 11, 12) Parey Pol ti fer resorti, menm bann ki ador Zeova i kapab fer sa ki mal. Petet zot menm krwar ki zot ankor annan laprouvasyon Zeova. Me ler en dimoun i anvi vin zanmi Zeova ouswa dir ki i fidel avek Zeova, sa pa neseserman vedir ki i annan laprouvasyon Zeova.—1 Korentyen 10:1-5.\n18. Kwa ki kapab fer nou ganny antrennen lwen avek Zeova e ki konsekans sa ti pou annan?\n18 Ler Moiz pa ti desann sorti lo Montanny Sinai a sa moman ki bann Izraelit ti pe ekspekte, zot ti konmans enkyet. Si lafen sa lemonn pa’n vin a sa moman ki nou ti pe ekspekte, nou osi nou kapab konmans enkyet. Nou kapab konmans krwar ki sa lavenir merveye ki Zeova in promet i tro lwen dan lavenir ouswa zis en rev e nou kapab konmans konsantre lo sa ki nou nou anvi olye lo sa ki Zeova i anvi. Si nou pa fer atansyon, nou kapab ganny antrennen lwen avek Zeova e fer bann keksoz ki nou pa ti pou’n zanmen mazinen nou ti pou fer.\n19. Ki nou devret toultan rapel e akoz?\n19 Zeova i ekspekte ki nou obei li konpletman e ador zis li. (Egzod 20:5) Akoz i demann nou pour fer sa? Parski i kontan nou. Si nou pa fer sa ki Zeova i anvi, i pou konmsi nou pe fer sa ki Satan i anvi e sa pou fer nou ditor. Pol ti dir: “Zot pa kapab bwar dan lakoup Zeova e dan lakoup bann demon. Zot pa kapab manz lo ‘latab Zeova’ e lo latab bann demon.”—1 Korentyen 10:21.\nRESTE PROS AVEK ZEOVA!\n20. Ki mannyer Zeova i kapab ed nou menm ler nou’n fer en fot?\n20 Kaen, Salomon ek bann Izraelit ti annan sa loportinite pour repantir e sanz zot konportman. (Akt 3:19) I kler ki Zeova pa abandonn son pep fasilman zis akoz zot in fer en fot. Mazin lo ki mannyer i ti pardonn Aaron. Ozordi, vi ki Zeova i kontan nou, i donn nou bann lavertisman pour protez nou kont fer sa ki mal. I servi Labib, nou bann piblikasyon e menm lezot Kretyen. Ler nou ekout bann lavertisman Zeova, nou kapab asire ki i pou pran pitye pour nou.\n21. Ki nou devret fer ler nou fidelite anver Zeova i ganny teste?\n21 I annan en rezon akoz Zeova i demontre labonte ekstraordiner. (2 Korentyen 6:1) Sa i donn nou sa loportinite “pour rezet bann kondwit ki dezonor Bondye ek bann dezir sa lemonn.” (Lir Tit 2:11-14.) Dan sa lemonn, i pou toultan annan bann sityasyon ki teste nou fidelite avek Zeova. Reste determinen pour reste konpletman lo kote Zeova e rapel ki nou bezwen ‘annan respe pour Zeova, nou Bondye; ador zis li’ e “reste atase avek li.”—Deterononm 10:20.\n^ par. 5 Zeremi 17:9, 10, NWT: “9 Leker i pli tret ki okenn keksoz e i tre move. Lekel ki kapab konn li? 10 Mwan, Zeova, mon pe egzamin leker, mon pe egzamin bann panse pli profon, pour donn sakenn dapre sa ki i’n fer, dapre konsekans son aksyon.”\nLo kote Zeova: Tou imen i bezwen swazir si i pou siport Zeova ouswa Satan. Nou kapab reste lo kote Zeova ler nou kontan li e obei son bann lalwa. Nou osi bezwen ay Satan e rezet son fason panse\nPartaze Partaze “Lekel ki lo kote Zeova?”\nLekel ki ou anvi i rekonnet ou?\nKote ou lizye pe gete?\nNou pour Zeova\nDevlop konpasyon pour “tou sort kalite dimoun”\nKi mannyer pour fer ou letid Labib pli efikas e pli gou?\nText Opsyon pour download bann piblikasyon dan forma elektronik LATOUR VEYER (EDISYON LETID) Zilyet 2018\nPartaze Partaze LATOUR VEYER (EDISYON LETID) Zilyet 2018\nLATOUR VEYER (EDISYON LETID) Zilyet 2018


Band - MobKiss\n“Qui veut de la pop Ice Cream ?”\n( Summer Wild, 2015 )\n« L’été, je chante en anglais. »\nMembers of MobKiss\nWe are Three, We are Free, We are MobKiss.\nSimon Boissard Songwriter & musician\nJulie Gallifet Singer\nLaura Clementé DA & Band Manager


Monki leopard print zip through pouch in brown | ASOS\nMonki leopard print zip through pouch in brown\nMain: 100% Polyester, Padding: 100% Polyurethane, Lining: 100% Polyester\n12078727 12078727 Monki Monki leopard print zip through pouch in brown Shop the latest Monki leopard print zip through pouch in brown trends with ASOS! Free delivery and returns (Ts&Cs apply), order today! 5.5 US ASOS


Help me sort out St Peter's!: Lucky me.\nPosted by Neil Harris at 23:13\nCatherine May 29 June 2017 at 23:20\nGlad you guys went back to the George.


Silverline Silverline pennen Pen, 100 pk. | Toolmax\nSilverline Silverline pennen Pen, 100 pk. - 633494\nSilverline Silverline pennen Pen, 100 pk.\nBlauwe Silverline balpennen, 100 stuks.


Childminder Profiles – Page 3 – Institute of Early Childhood Development\nOctober 2, 2019 by IECD 448\nTou ti trankil ler nou ariv kot li, bann zanfan ti fek fini manze e pe pran zot repo. Zis de pti baba ki ti la pe ganny berse par son asistan anmezir ki li i ti dan lakwizin pe fer en pti netwayaz. Ankor senplisite i dominen lo sa zil. Kot Madanm...\nSeptember 27, 2019 by IECD 438\nJosette Folette pe vey zanfan depi 2006, depi ler in arete travay, e an 2017 in deside pour li anrezistre li osi koman en childminder avek Lenstiti pour Devlopman Pti Lanfans. I annan son de zanfan ki’n aprezan fini vin adilt san dout ki’n ede...\nSeptember 27, 2019 by IECD 309\nFadette Vital is a mum of two who lives at Perseverance 1, she is one of two registered child-minders in that district. With 15 years of experience under her belt including working in various institutions that work with children, it was only...\nSeptember 19, 2019 by IECD 489\nMadanm Hoareau I en manman 3 zanfan kin fini vin adilt e I en granmanman, ki vedir ki I anann dekwa leksperyans okip zanfan. I rakonte ki ler I ti pli zenn I ti en paran ase strikt me avek letan ek laz in vin pli akomodan, pli soup dan son fason...\nSeptember 19, 2019 by IECD 337\nThis mother of three, an ex-teacher with 38 years’ worth of rich experience working with young children and children with special needs. Her passion for her career is overwhelmingly contagious, the way she talks about her daily activities makes...\nMarie-Vonne Jouanneau – Dogley\nSeptember 1, 2018 by IECD 648\nMasenety Marjorie Maimee\nAugust 20, 2018 by IECD 715\n“Avek zanfan ou poze ler pou al dormi. Ou bezwen fer sir ou pare pour sa.” Premye konsey ki Marjorie Maimee ti donnen. I pe vey zanfan depi 2003, I dir sa bann letan I pa ti pe travay, I ti lanmenm kot lakaz e alors bann paran in komans anmenn...\nAugust 15, 2018 by IECD 556\nAfter a long walk to her home, one is welcomed with the vivid murals of cartoon characters painted on her front wall. As you walk in, one is basked in a warm feeling of reassurance and comfort. It’s a long way from the main district facilities...\nMay 22, 2018 by IECD 684\nContinual upgrading and improving quality in Early Childhood Care and Education (ECCE)in Seychelles, is of paramount importance to the Institute of Early Childhood Development (IECD); hence its recent training for a 3rd group of Childminders...\nApril 28, 2018 by IECD 415\nBuilding capacity of registered Childminders for a quality service is a major preoccupation of the team at the Institute of Early Childhood Development (IECD). Hence they organized a series of refresher sessions based on the National Standards...\nApril 20, 2018 by IECD 714\nEn pti pronmnad dan lavil, partikilyerman Semen Castor pou anmenn ou kot Lucie Hertel i vey zanfan. Telman i trankil laba ou pou sirprann ki i annan en Childminder la, sirtou ki Lucie i vey dis zanfan an tou; an-efe tapaz pli for ki ou pou tande...\nApril 20, 2018 by IECD 620\nMid-Year Review NAP 19-20


Hp ENVY PHOTO 6255. Toner e cartucce a prezzi bassi.\nToner Hp per stampante ENVY PHOTO 6255\nper stampante ENVY PHOTO 6255\nCodice articolo: T6N02A\t Modello macchina: Hp - ENVY PHOTO 6255


1 Korentyen 6 | Labib lo Enternet | New World Translation (1984)\n1 Korentyen 6:1-20\nBann Kretyen i anmenn kanmarad ankour (1-8)\nBann ki pa pou antre dan Rwayonm (9-11)\nServi zot lekor pour glorifye Bondye (12-20)\n“Sov lwen avek imoralite seksyel!” (18)\n6 Ler zot annan problenm avek en lot dimoun, ki mannyer zot kapab oze al ankour devan dimoun ki pa ador Bondye plito ki devan bann sen? 2 Zot pa konnen ki bann sen pou ziz lemonn? Alor, si zot pou ziz lemonn, eski zot pa kapab ziz bann zafer ki pa sitan enportan? 3 Eski zot pa konnen ki nou pou ziz bann lanz, alor akoz nou pa kapab osi ziz bann zafer lo sa later? 4 Si zot annan bann zafer lo sa later pour zize, eski zot swazir bann dimoun ki pa dan kongregasyon pour ziz sa bann zafer? 5 Mon dir sa pour fer zot onte. Eski napa en zonm saz parmi zot ki kapab pas zizman ant bann frer? 6 Me frer i anmenn frer ankour e ladan menm se bann ki pa ador Bondye ki ziz zot! 7 Vreman, pa i en laont ler zot anmenn kanmarad ankour. Akoz ou pa pare pour aksepte en lenzistis? Akoz ou pa plito les li vol ou? 8 Plito, zot fer ditor e vol zot prop frer ladan menm! 9 Zot pa konnen ki bann move dimoun pa pou antre* dan Rwayonm Bondye? Pa les zot ganny anbete. Bann ki pratik imoralite seksyel,* ador zidol, komet adilter, zonm ki les lezot zonm fer bann aksyon omoseksyel avek zot e bann ki pratik omoseksyalite,* 10 bann voler, dimoun voras, bann soular, bann ki ensilte lezot ek bann ki trik lezot pour ganny larzan, zot tou zot pa pou antre* dan Rwayonm Bondye. 11 Pourtan, sanmenm ki serten parmi zot ti ete. Me zot in ganny lave e zot prop, zot in ganny sanktifye e zot in ganny aprouve konman drwat o non Senyer Zezi Kri e gras a lespri sen nou Bondye. 12 Mon ganny drwa fer tou keksoz,* me pa tou keksoz ki pou benefisye mwan. Mon ganny drwa fer tou keksoz, me mon pa pou les nanryen pran kontrol lo mwan. 13 Manze i pour vant e vant i pour manze, me Bondye pou met en lafen avek zot tou le de. Lekor pa’n ganny fer pour pratik imoralite seksyel* me i pour Senyer e Senyer i pour lekor. 14 Me Bondye ti resisit Senyer e i pou osi resisit nou gras a son pwisans. 15 Eski zot pa konnen ki zot lekor i form parti lekor Kris? Alor, eski mon devret pran bann parti lekor Kris e fer zot form parti lekor en prostitye? Definitivman non! 16 Eski zot pa konnen ki en dimoun ki al avek en prostitye i vin en sel lekor avek li? Parski i’n dir, “de pou vin en sel.” 17 Me sa ki ini avek Senyer i annan menm fason panse ki li.* 18 Sov lwen avek imoralite seksyel!* Tou lezot pese ki en dimoun i fer i pa fer ditor son prop lekor, me sa ki pratik imoralite seksyel i fer pese kont son prop lekor. 19 Eski zot pa konnen ki zot lekor i tanp lespri sen ki zot in gannyen avek Bondye? Deplis, zot pa pour zot menm, 20 parski Bondye in pey en pri pour aste zot. Alor, servi zot lekor pour glorifye Bondye.\n^ Literalman, “erit.”\n^ Oubyen “zonm ki fer sèks avek zonm.” Literalman, “zonm ki dormi avek zonm.”\n^ Oubyen “Tou i permet pour mwan.”\n^ Oubyen “vin en sel avek li annespri.”


Lotfi double kanon – Kamizole. Trois Cafés Gourmands – Un air de r Lotfi double kanon – Klemi Ariana Grande – 7 rings Eminem – Lucky You ft. Lotfi double kanon – Wlad la colone.\nDavid Guetta – ft Anne-Marie – Don’ Lotfi double kanon – Adoula. Lotfi double kanon – Science f;rass niveau 3. Lotfi double kanon – Wlad la colone. Lotfi double kanon – Nhir.\nLotfi double kanon – Allez Allez. Il créa un style et un genre qui parlaient aux jeunes et qui leur parlent toujours.\nLotfi double kanon – Lotfi VS Lotfi. Lotfi double kanon – Kifhoum.\nLotfi double kanon – Koul youm 1. Lotfi double kanon – Lyoum ratissages. Lotfi double kanon – Ani Jay. Padam Are you sure? Lotfi double kanon – Manich fou. Lotfi double kanon – Taoura. Lotfi double kanon – Enidame.\nLotfi double kanon – Lotfilosophie Remix. Lotfi double kanon – Lakamora 2. Lotfi double kanon – Hip hop lotfreestyle. David Guetta – ft Anne-Marie – Don’ Lotfi double kanon – Lotfixion Remix.\nLotfi double kanon – 3lamat sa3a. Vianney – Idées blanches édition d Lotfi double kanon – Pale Estime Lotfi double kanon – Hidjou.\nLotfi double kanon – Intro Koupable. Lotfi double kanon – Nouassik. Lotfi double kanon – Li helko had lblad.\nLotfi double kanon – Jib terf. Lotfi double kanon – Magique Remix. Lotfi double kanon – Houkouma. Lotfi double kanon – Nouassik Remix.\nLotfi double kanon – Rouhi ya bladi. Lotfi double kanon – Nensa.\nLotfi double kanon – Interdit ans. Lotfi double kanon – Cochemar.\nKatawtrophe double kanon – Pouvoir Lotfi double kanon – Netmenna. Lotfi double kanon – Dima Dz. Lotfi double kanon – America. Lotfi double kanon – Afus.


INTEREST: Spy×Family's Loid Poses For Fashion Magazine Cover - Forum - Anime News Network\nINTEREST: Spy×Family's Loid Poses For Fashion Magazine Cover\nWow, already an inclusion in a magazine?\nHottest anime dad this season.\nPosted: Tue May 10, 2022 3:30 pm\nAnd in a non-anime magazine too!\nPosted: Thu May 12, 2022 3:18 pm\nWith a dad bod


Rit ek Naomi | Leson Labib pour zanfan\nI ti annan en letan kot i ti annan en lafanmin Izrael. En madanm Izraelit ki ti apel Naomi ti al reste Moab avek son msye ek zot de garson. Pli tar msye Naomi ti mor. Son bann garson ti marye avek de fiy Moabit, Rit ek Orpa. Malerezman, son de garson ti osi mor pli tar.\nLer Naomi ti tande ki i ti nepli annan lafanmin Izrael, i ti deside retourn kot li Izrael. Rit ek Orpa ti al avek li, me ler zot ti’n ariv lanmwatye semen, Naomi ti dir zot: ‘Zot ti bann bon madanm pour mon bann garson e bann bon belfiy pour mwan. Mon ti a kontan zot tou le de zot remarye. Alor, retourn kot zot Moab.’ Sa de madanm ti dir: ‘Nou kontan ou! Nou pa anvi kit ou.’ Naomi ti ensiste pour zot ale. Finalman, Orpa ti retournen me Rit ti reste. Naomi ti dir li: ‘Orpa in retourn kot son pep ek son bann bondye. Al avek li e retourn kot lakour ou manman.’ Me Rit ti dir: ‘Mon pa pou kit ou. Ou pep pou vin mon pep e ou Bondye pou vin mon Bondye.’ Ki mannyer ou krwar Naomi ti santi ler Rit ti dir sa?\nRit ek Naomi ti ariv Izrael o konmansman rekolt lorz. En zour, Rit ti al anmas bann lagrenn ki ti reste dan plantasyon en zonm ki apel Boaz. Boaz ti garson Raab. I ti’n tande ki Rit en madanm sorti Moab ti’n reste fidel avek Naomi. I ti demann son bann travayer pour kit en pti pe plis lagrenn dan plantasyon pour Rit anmase.\nSa zour swar, Naomi ti demann Rit: ‘Dan plantasyon lekel ou’n travay ozordi?’ Rit ti dir: ‘Dan plantasyon en zonm ki apel Boaz.’ Naomi ti dir li: ‘Boaz i fanmir mon msye. Kontinyen travay dan son plantasyon avek lezot zenn madanm. Ou pou an sekirite laba.’\nRit ti kontinyen travay dan plantasyon Boaz ziska ler sezon rekolt ti fini. Boaz ti remarke ki Rit ti travay dir e i ti en bon madanm. Sa letan, si en msye ti mor e i ti napa zanfan, fanmir sa msye ti kapab marye avek sa vev. Alor, Boaz ti marye avek Rit. Zot ti ganny en garson, ki zot ti apel Obed. Pli tar, Obed ti vin granpapa Lerwa David. Bann zanmi Naomi ti vreman kontan. Zot ti dir: ‘Zeova in donn ou Rit ki okip ou byen e la ou’n ganny en pti zanfan. Ki Zeova i ganny loue.’\n“En vre zanmi i pli lwayal ki en frer.”—Proverb 18:24\nKestyon: Ki mannyer Rit ti montre ki i kontan Naomi? Ki mannyer Zeova ti pran swen avek Rit ek Naomi?\nRit 1:1–4:22; Matye 1:5\nRit—“ou vreman en bon madanm”\nAkoz ki maryaz Rit ek Boaz I enportan? Ki mannyer nou kapab aprann avek Rit ek Naomi konsernan mon fanmir?\nAkoz Rit ti pare pour kit son fanmir ek son pei? Ki bann kalite ki i ti demontre ki ti fer li annan valer pour Zeova?\nPartaze Partaze Rit ek Naomi\nlfb leson 33 p. 82-83


Lo Pro - 15-22 Colorado/Canyon 5' w/out Sport Bar | Truxedo\nLo Pro - 15-22 Colorado/Canyon 5' w/out Sport Bar\n"CCPA_OptOut not detected.""fast cache""site_page_cache active""USE CACHE:table""Cache-Control:max-age=86400""No Cache Found for product-detail\_/549801\_/lo-pro-15-21-colorado-canyon-5ft-w-out-sport-bar""CCPA_OptOut not detected.""site_page_cache active""USE CACHE:table""Cache-Control:max-age=86400""No Cache Found for product-detail\_/549801\_/lo-pro-15-21-colorado-canyon-5ft-w-out-sport-bar""Cache Created"


[Video] Cluny: Gro Dilo Pe Desann Dan Bassin Eau-Bleu Ki Koup Lesouf – La Gazette Moris\nEau-Bleu ki trouv dan lesud pey dan Cluny inn deborde ek gro dilo pe desann direk dan bassin la. Li enn plas ki bien vizite ek enn plas kalm. Souvan nou trouv dimoun al laba pou plonze, naze, ek fer bann ti program. Me saki pa ress prudan kapav perdi lavi laba. Finn ena plizir ka kot nou finn trouv bann zen inn nwaye.\nApre move tan dan nou pey pandan 2-3 zour, enn group zen inn al Eau-Bleu pou chek sa ti kaskad la ek guete ki kantite dilo pe desann. Kan zot inn al laba zot inn gengn sok pou trouv sa. Nou anvi partaz sa avek zot.\nChek video anba:\nNou konsey publik ress lwin avek bann lariviyer ou bann dilo ki ena kouran koumsa. Li bien danzere ek partou nou trouv nivo dilo inn ogmante. Pran bann prekosyon neseser paski lapli pou kontinie ziska Zedi.\n[Dagotière]: 16-Year-Old Boy Seriously Injured After Being Hit By A Car\nRivière-du-Rempart: Zot Agres Enn Madam Ek So De Zanfan Kout Sab Samourai


Moneda de ocho reales fernando vil. 1823 potosi - Vendu aux enchères - 221883928\nMoneda de ocho reales Fernando VIl. 1823 Potosi\nHeure officielle TC: 13:49:29 TR: 42 ms.


Riyding Poet-Ekrivin - Merkredi 21 Zin, 6.00 pm, GRNW\nAlokasyon 30 an kreasyon Ledikasyon Pu Travayer e dan kad 'Zurne Mondyal Solidarite avek Viktim Tortir' pu ena enn Riyding "Poet-Ekrivin Pur Laliberte kont Represyon". Atraver sa Riyding-la LPT pe donn enn lespas pu poet ek ekriven exprim zot dezir pu laliberte, ek refi represyon. Sa sware Riyding-la pu fer omilye Expo Lar ek li osi Sware Solstis Liver.\nPoet/ekriven ki pe lir zot poem sa zur-la: Sedley Richard Assonne; Anitah Aujayeb; Jeanne Gerval Arouff; Lindsey Collen; Henri ek Marie-France Favory\nVidya Golam; Anil Gopal; Yusuf Kadel; Farhad Khoyratty; Umar Timol


Paran: Ansenny ou zanfan pour servi Zeova | Letid\n“Permet sa zonm vre Bondye . . . enstri nou sa ki nou devret fer avek sa zanfan ki pou ne.”—ZIZ 13:8.\nKI MANNYER OU KAPAB ED OU ZANFAN PAR IMIT LAFASON KI ZEZI TI DEMONTRE . . .\n1. Ki Manoa ti fer ler i ti tande ki i pe vin en papa?\nMANOA ek son madanm ti asire ki zot pa ti pou zanmen kapab fer zanfan. Me en zour, lanz Zeova ti dir avek madanm Manoa ki i ti pou ganny en garson. Pa sa ti en zoli sirpriz! Ler son madanm ti dir li sa nouvel, Manoa ti eksite. Me Manoa ti osi mazin seryezman lo sa ki Zeova ti ekspekte avek li konman en papa. Ki mannyer li ek son madanm ti pou kapab form zot garson pour kontan e servi Zeova, vi ki i ti telman annan en kantite dimoun ki ti pe fer bann move keksoz an Izrael? Manoa ti sipliy Zeova pour reanvoy son lanz e dir: “Silvouple permet sa zonm vre Bondye ki ou’n fek anvoye vin ankor, pour enstri nou sa ki nou devret fer avek sa zanfan ki pou ne.”—Ziz 13:1-8.\n2. Ki ou bezwen ansenny ou zanfan e ki mannyer ou kapab fer sa? (Vwar osi sa bwat “ Ou etidyan Labib pli enportan.”)\n2 Si ou en paran, i tre probab ki ou konpran lafason ki Manoa ti santi. Ou osi ou annan sa responsabilite pour ed ou zanfan pour konn e kontan Zeova. (Proverb 1:8) Pandan Ladorasyon Fanmir, ou kapab ed zot pour kontinyen aprann lo Zeova e lo Labib. Byensir, ou bezwen fer plis ki zis etidye Labib avek ou zanfan sak semenn. (Lir Deterononm 6:6-9. *) (Vwar not.) Kwa ankor ki pou ed ou form ou zanfan pour kontan e servi Zeova? Dan sa lartik, nou pou diskit lo legzanp Zezi. Menm si i pa ti en papa, ou kapab aprann avek lafason ki i ti ansenny e form son bann disip. Zezi ti kontan zot e i ti annan limilite. I ti osi annan bon zizman, setadir i ti konpran ki mannyer zot ti vreman santi e i ti konnen ki mannyer pour ed zot. Annou vwar ki mannyer nou kapab imit Zezi.\nKONTAN OU ZANFAN\n3. Ki mannyer bann disip Zezi ti konnen ki i ti kontan zot?\n3 Zezi ti souvan dir son bann disip ki i ti kontan zot. (Lir Zan 15:9.) I ti osi pas en bon pe letan avek zot. (Mark 6:31, 32; Zan 2:2; 21:12, 13) Zezi pa ti zis zot ansenyan, i ti osi zot zanmi. Alor zot ti napa okenn rezon pour doute ki i ti kontan zot. Ki ou kapab aprann avek Zezi?\n4. Ki mannyer ou kapab montre ou zanfan ki ou kontan zot? (Vwar portre lo paz 3.)\n4 Dir ou zanfan ki ou kontan zot e montre zot ki kantite zot enportan pour ou. (Proverb 4:3; Tit 2:4) Samuel, ki reste Lostrali, i dir: “Ler mon ti ankor zanfan, tou le swar mon Papa ti abitye lir Mon liv zistwar Labib avek mwan. I ti reponn mon bann kestyon, may mwan e anbras mwan avan dormi. Mon ti vreman sirprann pour aprann pli tar, ki Papa pa ti’n ganny elve dan en fanmir kot zot ti abitye may e anbras kanmarad! Me kantmenm sa, i ti fer en gran zefor pour eksprim son lanmour pour mwan. Sa ti fer ki mon ti devlop en bon relasyon avek li e mon ti santi mwan ere e an sekirite.” Ed ou zanfan pour santi koumsa par pran sa labitid pour dir zot “Mon kontan ou.” May zot e anbras zot. Pas letan ansanm pour zis koze, manze e zwe avek zot.\n5, 6. (a) Vi ki Zezi ti kontan son bann disip, ki i ti fer? (b) Ki mannyer ou devret disiplin ou zanfan?\n5 Zezi ti dir: “Tou sa bann ki mon kontan, mon reprimann e mon koriz [oubyen disiplin] zot.” * (Vwar not.) (Revelasyon 3:19) Par egzanp, plizyer fwa son bann disip ti dispit lo lekel ki pli gran parmi zot. Zezi pa ti inyor sa problenm. O kontrer, i ti annan pasyans pour toultan donn zot konsey. Me i ti touzour zantiy e i ti esper sa bon moman ek landrwa avan koriz zot.—Mark 9:33-37.\nSwazir sa bon moman ek landrwa pour disiplin ou zanfan e fer li dan en fason zantiy\n6 Vi ki ou kontan ou zanfan, ou konnen ki ou bezwen disiplin zot. Par ler i ase pour zis eksplik zot akoz en keksoz i byen ouswa i mal. Me ki ou kapab fer si kantmenm sa zot pa obeir? (Proverb 22:15) Aprann avek legzanp Zezi. Avek pasyans kontinyen disiplin zot par gid, form e koriz zot. Swazir sa bon moman ek landrwa pour disiplin zot e fer li dan en fason zantiy. En ser ki reste Sidafrik, ki apel Elaine, i rapel lafason ki son paran ti disiplin li. Zot ti toultan eksplik li sa ki zot ti ekspekte avek li. Si zot ti dir li, ‘nou pou pini ou si ou dezobeir,’ sanmenm sa ki zot ti fer. Me i dir: “Zot pa ti zanmen disiplin mwan dan lakoler oubyen san eksplik mwan akoz mon ti pe ganny disiplinen.” Sa ti fer li konnen ki son paran ti touzour kontan li.\n7, 8. (a) Ki bann disip Zezi ti aprann atraver son bann lapriyer? (b) Ki mannyer ou lapriyer i kapab ansenny ou zanfan pour depan lo Bondye?\n7 Ler Zezi ti pe al ganny arete e touye, i ti sipliy son Papa: “Aba, Papa, tou keksoz i posib pour ou. Retir sa lakoup devan mwan; me pa dapre mon lavolonte, me dapre ou lavolonte.” * (Vwar not.) (Mark 14:36) Ki mannyer ou krwar bann disip Zezi ti santi ler zot ti tann son lapriyer oubyen tann koz lo la pli tar? Zot ti realize ki menm si i ti parfe, i ti demann son Papa pour ed li. Alor zot ti aprann ki zot osi zot devret annan limilite e depan lo Zeova.\nLer ou zanfan i tann ou pe demann Zeova pour ed ou, zot aprann pour depan lo Zeova zot osi\n8 Ou zanfan i kapab aprann en kantite atraver ou bann lapriyer. Byensir, ou pa zis priye pour montre ou zanfan konman pour fer lapriyer. Me ler zot tann ou priye, zot kapab aprann pour depan lo Zeova. Dan ou lapriyer, pa zis demann Zeova pour ed ou zanfan, me osi demann li pour ed ou. Ana, ki reste Brezil, i dir: “Ler i ti annan bann problenm, parey ler mon granparan ti malad, mon paran ti demann Zeova pour donn zot lafors pour fer fas avek sa sityasyon e pour ganny lasazes pour fer bann bon desizyon. Menm ler zot ti anba bokou presyon, zot ti kit zot problenm dan lanmen Zeova. Sa ti fer ki mon ti aprann pour depan lo Zeova.” Ler ou zanfan i tann ou demann Zeova pour donn ou kouraz pour pres avek en vwazen oubyen pour demann ou anplwayer konze pour al en lasanble, zot realize ki ou depan lo Zeova pour son led e zot aprann pour fer parey.\n9. (a) Ki mannyer Zezi ti ansenny son bann disip pour annan limilite e pour pa egois? (b) Si ou annan limilite e ou pa egois, ki ou zanfan pou aprann?\n9 Zezi ti dir son bann disip ki zot bezwen annan limilite e pour pa egois e i ti osi kit en legzanp lo konman pour fer sa. (Lir Lik 22:27.) Son bann zapot ti vwar ki i ti fer bann sakrifis pour servi Zeova e ed lezot, alor zot ti aprann pour fer parey. Ou osi ou kapab ansenny ou zanfan atraver ou legzanp. Debbie, ki annan de zanfan, i dir: “Mon pa ti zanmen zalou sa letan ki mon msye ti pas avek lezot konman en ansyen. Mon ti konnen ki nenport ki ler ki nou fanmir ti bezwen latansyon mon msye, i ti pou donn nou.” (1 Timote 3:4, 5) Ki lefe legzanp Debbie ek son msye, Pranas, ti annan lo zot fanmir? Pranas i dir ki son zanfan ti touzour pare pour ede kot bann lasanble. Zot ti ere, zot ti fer bann bon zanmi e kontan pour pas letan avek bann frer ek ser. Ozordi, tou dimoun dan sa fanmir i servi Zeova dan servis a plen tan. Si ou annan limilite e ou pa egois, ou pou ansenny ou zanfan pour pare pour ed lezot.\nANNAN BON ZIZMAN\n10. Ki mannyer Zezi ti servi bon zizman ler serten dimoun Galile ti vin rod li?\n10 Zezi ti demontre bon zizman dan en fason parfe. I pa ti konsantre zis lo sa ki lezot ti fer me lo rezon akoz ki zot ti fer li. I ti kapab lir dan zot leker. Par egzanp, en zour serten dimoun Galile ti vin rod li. (Zan 6:22-24) I ti realize ki rezon prensipal ki zot ti’n vin rod li se akoz zot ti anvi manze, pa akoz zot ti anvi ekout li ansennyen. (Zan 2:25) Zezi ti konn byen sa ki zot ti vreman santi. Alor avek pasyans i ti koriz zot e eksplik zot bann sanzman ki zot ti bezwen fer.—Lir Zan 6:25-27.\nEd ou zanfan pour kontan predikasyon (Vwar paragraf 11)\n11. (a) Ki mannyer ou kapab esey konpran santiman ou zanfan konsernan predikasyon? (b) Ki mannyer ou kapab ed ou zanfan pour kontan predikasyon?\n11 Menm si ou pa kapab lir dan leker en dimoun, ou osi ou kapab annan bon zizman. Par egzanp, ou kapab esey konpran ki mannyer ou zanfan i santi konsernan predikasyon. Petet ou kapab demann ou lekor, ‘Eski i posib ki zot zis esper sa letan dan predikasyon kot nou arete pour repoze e bwar oubyen manz en pti keksoz?’ Si ou realize ki ou zanfan pa tro kontan predikasyon, esey fer li pli enteresan pour zot. Donn zot bann pti keksoz ki zot kapab fer pour santi zot itil.\n12. (a) Zezi ti averti son bann disip konsernan kwa? (b) Akoz bann disip Zezi ti vreman bezwen sa lavertisman?\n12 Dan ki lezot fason Zezi ti servi bon zizman? I ti konnen ki en fot i kapab fer ki en dimoun i komet en lot fot, menm en pese grav, alor, i ti averti son bann disip lo sa. Par egzanp, son bann disip ti konnen ki limoralite seksyel i mal. Me Zezi ti averti zot lo kwa ki kapab fer en dimoun komet limoralite seksyel. I ti dir: “En dimoun ki get madanm en lot zonm avek dezir in deza komet adilter avek li dan son leker. Si ou lizye drwat i fer ou fer pese, aras li e zet li.” (Matye 5:27-29) Bann disip Zezi ti viv parmi pep Romen ki ti imoral, zot ti kontan get bann pyes teat ki ti annan bann senn kot zot fer sèks e koz bann koze obsenn. Alor, akoz Zezi ti kontan son bann disip, i ti averti zot pour evit okenn keksoz ki ti pou fer li difisil pour zot fer sa ki byen.\n13, 14. Ki mannyer ou kapab ed ou zanfan evit detant ki imoral?\n13 Konman en paran, ou kapab servi bon zizman pour protez ou zanfan pour pa fer en keksoz ki Zeova pa kontan. Malerezman, ozordi i annan sa risk kot menm bann pti zanfan i kapab get pornografi oubyen lezot keksoz imoral. Byensir, ou devret dir ou zanfan ki i mal pour get bann keksoz imoral. Me i annan plis keksoz ankor ki ou kapab fer pour protez zot. Demann ou lekor: ‘Eski mon zanfan i konnen akoz pornografi i danzere? Kwa ki kapab fer zot anvi get sa bann portre? Eski mon fer li fasil pour zot koz avek mwan lo nenport kwa, pour ki menm si zot ganny tante pour get pornografi zot pou demann mwan led?’ Menm ler en zanfan i ankor byen zenn, ou kapab dir li: “Si zanmen ou vwar en keksoz lo Enternet ki fer ou anvi konn plis lo sèks e ou anvi gete, silvouple vin koz avek mwan. Pa bezwen per ni kanmi pour demann mwan led. Mon anvi ed ou.”\n14 Ler ou pe swazir ou detant, reflesir byen lo ki mannyer ou kapab en bon legzanp pour ou zanfan. Pranas, ki nou’n mansyonnen avan, i dir: “Ou kapab dir en kantite konsernan en kantite keksoz, me ou zanfan pou get sa ki ou fer e imit ou.” Si ou fer sir ki ou toultan swazir bann lanmizik, liv ek film ki pir moralman, ou kapab ed ou zanfan pour fer parey.—Romen 2:21-24.\nZEOVA POU ED OU\n15, 16. (a) Akoz ou kapab asire ki Zeova pou ed ou form ou zanfan? (b) Ki nou pou diskite dan sa lot lartik?\n15 Ki ti arive ler Manoa ti demann Zeova pour ed li vin en bon paran? “Sa vre Bondye ti ekout Manoa.” (Ziz 13:9) Bann paran, Zeova pou osi ekout ou lapriyer. I pou ed ou form ou zanfan. I pou osi ed ou eksprim ou lanmour e pour annan limilite ek bon zizman.\n16 Zis parey Zeova pou ed ou form ou zanfan depi ler zot ankor ptipti, i kapab ed ou form zot ler zot vin adolesan. Dan sa lot lartik, nou pou diskit lo ki mannyer lafason ki Zezi ti demontre lanmour, limilite ek bon zizman i kapab ed ou form ou adolesan pour servi Zeova.\n^ par. 2 Deterononm 6:6-9: “6 Sa bann parol ki mon pe dir ou ozordi, i bezwen dan ou leker, 7 ou bezwen fer zot antre dan ou bann garson e koz lo la ler ou pe asize dan ou lakaz, ler ou pe marse lo semen, ler ou pe alonze e ler ou leve. 8 Anmar zot konman en rapel lo ou lanmen e zot bezwen parey en bando lo ou fron. 9 Ekrir zot lo lankadreman laport ou lakaz e lo ou laport.”\n^ par. 5 Labib i ansennyen ki disiplin i vedir gidans, formasyon, koreksyon e par ler menm pinisyon. Bann paran i devret disiplin zot zanfan dan en fason zantiy e zanmen dan lakoler.\n^ par. 7 Dan letan Zezi, bann zanfan ti apel zot papa Aba. Sa mo ti demontre tou le de, respe ek lanmour.—The International Standard Bible Encyclopedia.\nOu etidyan Labib pli enportan\nLER nou etidye avek dimoun, normalman nou servi sa liv Ki Labib i vreman dir? pour ed zot aprann lo Zeova e lo bann laverite sorti dan Labib. Nou etidye sa liv “Reste dan lanmour Bondye” pour ed zot devlop plis lanmour pour Zeova ek son bann standar.\nOu zanfan i ou etidyan Labib pli enportan. Zot bezwen aprann lo Zeova, kontan li e konpran sa ki i ekspekte avek zot. Alor etidye sa liv Ki Labib e “Lanmour Bondye” avek ou zanfan, menm si ou msye ouswa ou madanm pa dan laverite. (Proverb 6:20) Ou kapab servi bann gid lo jw.org pour ed ou zanfan rezonn lo bann lenformasyon ki dan liv Ki Labib e pour konpran ki mannyer zot kapab aplik sa ki zot aprann.—Get anba BIBLE TEACHINGS > TEENAGERS. * (Vwar not.)\n^ par. 52 Bann paran i kapab deside ki enn ant zot pou etidye sa bann liv avek zot zanfan enn par enn me pa pandan Ladorasyon Fanmir.\nKontan ou zanfan: Dir ou zanfan ki ou kontan zot. Montre zot ki zot vreman enportan pour ou. Pas en bon pe letan ansanm zis pour koze, manze e zwe avek zot. Ler ou disiplin zot fer li avek pasyans e dan en fason zantiy\nAnnan limilite: Ler ou priy avek ou zanfan, les zot tann ou pe demann Zeova pour ed ou. Alor zot pou kapab vwar ki ou depan lo Zeova e zot pou aprann pour fer parey. Si ou pa egois e ou travay dir pour servi Zeova e ed lezot, ou pe ansenny ou zanfan pour zot osi annan limilite\nAnnan bon zizman: Pa bezwen konsantre lo zis sa ki ou zanfan i fer me osi lo rezon akoz zot fer li. Esey konpran zot santiman. Mazin bann sityasyon ki ti kapab fer li difisil pour zot fer sa ki byen e ed zot evit sa bann sityasyon. Konpran ki ou legzanp i annan en lefe lo ou zanfan


Travay renovasyon lo lopital Baie Ste Anne Praslin pou konmanse semenn prosenn Travay renovasyon lo lopital Baie Ste Anne Praslin pou konmanse semenn prosenn -Seychelles Nation\nTravay renovasyon lo lopital Baie Ste Anne Praslin pou konmanse semenn prosenn Travay renovasyon lo lopital Baie Ste Anne Praslin pou konmanse semenn prosenn |16 September 2021\nTravay renovasyon mazer lo lopital Baie Ste Anne Praslin pour adres problenm koule, pour sanz plafon, tret mwasi parmi lezot ankor, pou konmanse semenn prosenn e i ekspekte pran anviron wit mwan pour konplete e kontrakter pour sa proze i deza lo sit pe fer bann preparasyon.\nSe Minis pour Lasante Peggy Vidot ki ti donn sa lenformasyon devan Lasanble Nasyonal yer letan i ti pe reponn en kestyon irzan par MNA pour distrik Baie Ste Anne, Msye Churchill Gill.\nMsye Gill ti anvi konnen kwa ki Minister Lasante in kapab adrese e kwa ki pa ankor ganny adrese e kan ki sa minister i ekspekte adres sa bann issues ki pa ankor ganny adrese e sa i apre ki bokou keksoz pertinan ti ganny fer sorti atraver dernyen vizit ek miting ki ti swiv letan Minis Vidot ti vizit sa lopital le 13 Out sa lannen.\nMinis Vidot i dir ki pandan sa vizit ansanm avek le trwa MNA Praslin – Onorab Churchill Gill, Onorab Waven Woodcock ek Onorab Doyace Porice – i ti ganny en apersi profon lo sitiasyon e leta lopital Baie Ste Anne e osi lo bann problenm lasante ki sa de distrik pe fer fas avek e ansanm zot ti diskit lo bann fason pour amelyor servis lasante lo sa zil.\nApard sa bann diskisyon, Minis Vidot ti osi vizit bann fasilite ek servis e osi rankontre bann travayer Lopital Baie Ste Anne ki ti profite pour met zot bann konsern a son latansyon.\n“Parmi bann keksoz ki nou’n kapab adrese ziska prezan apre mon vizit se revwar sa sistenm nimerik kot resepsyon pour fer lanrezistreman bann pasyan e sa i tonb dan kad premye faz zefor pour roll out sistenm lenformasyon lasante ki pe osi ganny fer lo Mahé.\nDICT in retabli enternet e in enstal en ordinater pour permet bann travayer fer sa bann lanrezistreman,” Minis Vidot in fer resorti.\nI’n osi dir ki bann klinik spesyalize osi pe al rekonmanse, biro lasante piblik in fini bouz dan en lot lokasyon pour fer plis lespas pour farmasi, servis kominikasyon ek sipor in ranforsi pour asire ki keksoz debaz pa manke dan lopital, bann fourniser servis ek kontrakter in ganny peye e minister in aste de nouvo laponp pour ede rezourd problenm avek sistenm tretman desarz kot sa lopital.\nMinister in ganny lasistans enzenyer PUC pour enstal sa de laponp.\nMe parkont parmi bann keksoz ki Minis Vidot i dir son minister pa ankor kapab arive akonpli i enkli fer CT Scan ariv Praslin. Me i dir sa i ekspekte rezourd byento letan ordinater ava enstale dan lasal konsiltasyon dokter.\nServis psikolog ek occupational therapy osi pa ankor kapab entrodwi, ultrasound osi lalis espere i ankor long menm si minister pe fer son mye pour rakoursi li, sitiasyon laundry osi i ankor pe ganny revwar.\nMe Minis Vidot in fer konpran e reasir bann MNA e osi bann zabitan Praslin ki lemoman pou arive kot tou sa bann keksoz pou ganny adrese.\nMinis Vidot ti osi reponn plizyer lezot kestyon par diferan MNA konsernan bann size ki tonb anba son minister.


10 – 31st July 2012 – The National Assembly of Seychelles\nHome » Order Papers » 2012 » 10 – 31st July 2012\nSitting of Tuesday 31st July, 2012 at 9:00 am\nSeychelles Petroleum Company Limited; Financial Statements for the year ended December 31st, 2011\nLegal Practitioners (Amendment) Bill, 2012\nClerk to the National Assembly 25th July, 2012\nSitting of Tuesday 31st July, 2012\nTo the Minister for Natural Resources & Industry, Mr. Peter Sinon\nQ.63 Hon. Bernard Arnephy-Member for Anse Boileau\nEski Minis ki responsab pou Resours Natirel e Lendistri i kapab enform zabitan Anse Boileau si son Minister i annan okenn plan pou konstrir serten fasilite pou ed peser Anse Boileau ler zot sarz e desarz zot bato, e osi pou stor zot lekipman lapes?\nQ.64 Hon. Wilby Lucas- Member for Baie Lazare\nPou demann Minis lekel lazans ou Minister ki responsab pou mentenir bann semen (Feeder Road) ki donn akse avek laferm bann fermye Val D’endor?\nQ.65 Hon. Kevin Vidot- Member for English River\nEski Minis pou Resours Natirel e Lendistri i kapab eksplik sa Lasanble ki bann nouvo devlopman ki pe arive an sa ki konsern Feed Factory?\nQ.66 Hon. Derek Samson- Member for Anse Royale\nEski Minis responsab pour Resours Natirel i kapab enform fermye Anse Royale ki difikilte son Minister pe gannyen pou ofer zot en Lease Agreement ki spesifikman determin letan ki zot kapab okip sa morso plato Anse royale?\nQ.67 Hon. Sultane Jacqueline- Member for Port Glaud\nEski Minis i kapab enform fermye Port Glaud ki annan zot laferm Des Arpents lo plan son Minister pou annan en bon sistenm stokaz e distribisyon delo.\nQ.68 Hon. Chantal Ghislain- Member for La Digue/Inner Islands\nEski Minis i kapab enform zabitan La Digue lo ki pe arive avek sa proze pou grat dan lapas Magnan pou permet bann peser rantre avek zot bato avek mare ba.\nQ.69 Hon. Natasha Esther- Member for Baie Ste Anne, Praslin\nEski Minis i kapab enform sa Lasanble kwa ki pe ganny fer an kolaborasyon avek Minister Lasante pour pouse ki sa labatwar lo Pralen i ganny ouver e met an fonksyon pou deservi bann zabitan Pralen o pli vit posib?\nQ.70 Hon. Maria Payet-Marie- Proportionately Elected Member\nEski Minis i kapab enform nou Lasanble si son Minister ansanm avek komite ki organiz lafet nasyonal i annan lentansyon pou reorganiz ‘show hortikiltir e agrikiltir’ avek le bi pou ankouraz plis fermye e zenn ki enterese pou konsider ‘fermye’ koman en karyer enportan?\nMover- Hon. Sylvianne Valmont- Proportionately Elected Member\nKi sa Lasanble i demann Gouvernman pou konsider etablir en sistenm pwen ki ava gid licence dray lo semen e ava ganny servi koman en penalti kont drayver ki neglizan lo semen.


Llavors-Semillas-Seeds: Bon Nadal i Any Nou 2019!\nBon Nadal i Any Nou 2019!\nPintures de la cel·la de Sant Miquel. Monestir de Pedralbes. Barcelona\nFeliz Navidad y Año Nuevo 2019!\nFrohe Weinachten und glückliches neues Jahr!\nPrijemne proziti vanocnich svatku a stastne vykroceni do noveho roku 2019!\nEtiquetes: Nadal Publicat per Carles


Web Verifier - “tekvatan.tv” Site Info - ??? status. Title of verified website: tekvatan.tv\nsite address: tekvatan.tv\nsite title: tekvatan.tv\nGo To: tekvatan.tv\nthe (6), domain (4), owner (3), are (2), please (2), contact (2), tekvatan (2), expired, can, issues, renew, directly, information, here, click, found, whois, privacy, policy, trademark, you, this, 2017, advertisers, all, rights, reserved, sponsored, listings, displayed, above, served, automatically, third, case, party, neither, service, provider, nor, maintain, any, relationship, with, copyright,\nwww.siteleaks.com/www.se... Verify img.jpg4.club/æ&ac... Verify localcypher.blogspot.fr/... Verify\nsdfzsdgdfg01.wordpress.c... Verify www.teenmarvel.com/shop Verify ael-kshini-kanday-siksa-... Verify\nertongqiuqian.zj-shengli... Verify seotest.com/s/sensorprob... Verify storia.me/en/@masuddit03... Verify\nDate Mon, 22 Jan 2018 17:26:36 GMT\npage size 10246\nload time (s) 0.099825\nspeed download 47172


Hotels in Mount Vernon, Washington | Mount Vernon Days Inn Hotels\n1 hotel found near Mount Vernon, Washington, United States\n/common/images/branded/DI/images/04735_b1t.jpgDays Inn Mt. Vernon in Mount Vernon, Washington\n1.Days Inn Mt. Vernon\nmount-vernon, washington location has 1 hotels